VREME 1391 - Srbija i okruzenje: Nezgodan komsiluk\nRASPEVANI MINISTAR SPOLJNIH POSLOVA: Ivica Dačić\nU Socijalističkoj Federativnoj Republici Jugoslaviji, osnovci su na časovima geografije učili da im je domovina okružena BRIGAMA. Ovaj akronim se dobije od početnih slova svih država sa kojima se SFRJ graničila, a to su Bugarska, Rumunija, Italija, Grčka, Austrija, Mađarska i Albanija. Uprkos ovoj dosetci, Jugoslavija je tokom poslednjih tridesetak godina svog postojanja imala solidne, moglo bi se čak reći idilične odnose sa svim komšijama osim sa Albanijom, koja je bila učaurena pod izolacionističkom strahovladom Envera Hodže i praktično nije komunicirala ni sa kim.\nOd početnih slova imena zemalja sa kojima se graniči današnja Srbija – Mađarska, Rumunija, Bugarska, Hrvatska, Bosna i Hercegovina, Crna Gora, Makedonija, Kosovo i Albanija – ne može se sastaviti ništa suvislo, prosto nema dovoljno samoglasnika. Onima koji imaju primedbe na poslednje dve članice ovog skupa dugujemo obrazloženje: Kosovo je uvršćeno, i pored toga što ga Srbija ne priznaje, zato što ima graničnu policiju i carinu na administrativnoj liniji i vlast kojoj Beograd odriče legalitet, ali ne i legitimitet, jer sa nosiocima te vlasti vodi dijalog u Briselu. Sa Albanijom pak stvar stoji obrnuto: Srbija sa ovom državom nema zajedničku granicu (ili je bar ne kontroliše), ali je Albanija u sklopu "zapadnobalkanske šestorke" redovan član svih regionalnih skupova, pa se u svakom slučaju može smatrati komšijskom zemljom.\nOd devet komšija, Srbija ima ozbiljne probleme sa bar četiri, i potencijalno ozbiljne sa svima ostalima. Naravno, krivica za ovakvo stanje (koje uostalom nije bilo mnogo drugačije ni za vreme drugih postmiloševićevskih vlada) ne može se isključivo svaliti na Beograd. Kako, međutim, shvatiti izjavu predsednika Aleksandra Vučića od ponedeljka: "Srbija nema čega da se stidi, pre svega svoje prošlosti, za razliku od drugih. Nemojte da gotovo sve u okruženju podsećamo na nacističku prošlost i savezništvo sa Centralnim silama u Prvom svetskom ratu, i svim drugim stvarima posle toga"? Iako je Vučić odmah dodao da "Srbija samo želi mir i stabilnost", prozivanje celog komšiluka zbog stvarnih ili izmišljenih istorijskih grehova svakako ne vodi ka tom cilju. A zatim, teza da Srbija u svom istorijskom prtljagu nema baš ničega zbog čega bi trebalo da se stidi je blago rečeno problematična.\nCilj ovog teksta nije da ulazi u istoriju, pa čak ni da ponudi dublju analizu nesporazuma Srbije sa okruženjem, već samo da kratak presek stanja odnosa sa komšijama, počevši od najmanje problematičnih do najkomplikovanijih.\nIako je Mađarska definitivno bila protiv Srbije u oba svetska rata, u Prvom kao deo Austrougarske monarhije, a u drugom kao saveznica Nemačke i okupator, Srbija s njom ima srdačne odnose, ne samo na državnom, nego na ličnom nivou između Vučića i mađarskog premijera Viktora Orbana. Ne samo da Mađarska nema ozbiljnih primedbi na tretman njene manjine u Vojvodini nego jedan pripadnik te manjine, Andor Deli, koji ima dvojno državljanstvo, sedi u Evropskom parlamentu kao izabrani predstavnik Evropske narodnjačke partije (EPP). Postoje ozbiljne političke razlike u odnosu prema izbeglicama, koje Srbija prima i propušta dalje na Zapad, dok je Mađarska duž granice sa Srbijom postavila ogradu od žilet-žice, ali to iz nekog razloga nimalo ne opterećuje odnose. Možda je jedan od razloga to što je Vučić u Orbanu, koji ne veruje u slobodu medija, ne toleriše kritike i za sve probleme krivi Džordža Sorosa, našao srodnu dušu.\n"Odnosi Srbije i Crne Gore nikada nisu bili bolji", izjavio je nedavno crnogorski premijer Duško Marković, i to je nesumnjivo tačno. Nije uvek bilo tako: odnosi Beograda i Podgorice prvi put su se ozbiljno zategli 1997. kada je Milo Đukanović, i danas nesporni gospodar Crne Gore, raskinuo sa Miloševićem, a ostali su zategnuti i nakon Miloševićevog pada. Napuštanje državne zajednice 2006. mnogi u Srbiji su doživeli kao zabijanje noža u leđa, kao i priznanje nezavisnosti Kosova dve godine kasnije, te ulazak u NATO 2017. Sem toga, srpska manjina na Kosovu se žali na diskriminaciju i asimilaciju.\nNeverovatno, ali ništa od gore pomenutog ne utiče na krajnje prijateljske odnose Vučića i Đukanovića, koji se ogledaju i na državnom nivou. Neki kažu da Vučić u Đukanoviću, koji bez ozbiljne opozicije vlada već gotovo trideset godina, vidi uzor i pokušava da preslika taj model na Srbiju.\nSrbi i Rumuni nikada nisu ratovali, nemaju istorijske nesuglasice niti teritorijalne sporove, tako da ništa ne bi trebalo da kvari dobrosusedske odnose, da nije jedne stvari. Reč je o Aromunima ili Vlasima, etničkoj zajednici koja živi uz granicu i sebe doživljava kao autohtonu, dok ih zvanični Bukurešt smatra čistim Rumunima. Zbog insistiranja Rumunije da i Beograd prihvati taj stav, Srbija umalo nije izgubila status kandidata za članstvo u Evropskoj uniji 2012, a problem, koji još nije sasvim rešen, povremeno iskrsava i danas.\nI pored ćirilice i pravoslavne vere, Srbija i Bugarska su od balkanskih ratova do Informbiroa uvek bile na različitim stranama. I pored toga, odnosi su im danas relativno dobri, između ostalog zbog dosledne podrške Bugarske evropskim integracijama Srbije. Jedini kamen spoticanja je bugarska manjina u Srbiji, za koju neki bugarski lideri tvrde da je obespravljena i ugnjetena. Političari u Bugarskoj iz unutrašnjih razloga moraju da uzimaju u obzir te stavove, pa Sofija povremeno poteže ovo pitanje, mada ga nikada nije zvanično stavila u prvi plan.\nJoš jedna od zemalja čiji se interesi značajno razilaze sa Srbijom, ali su odnosi uglavnom srdačni zahvaljujući ličnim vezama Vučića sa tamnošnjim premijerom Edijem Ramom. Njih dvojica pomalo podsećaju na ljubavni par koji se svaki čas svađa i miri, pa tako jednog dana sa obe strane pljušte uvrede i pretnje, a drugog se tapšu po ramenu i dogovaraju izgradnju auto-puta koji bi Beograd preko Prištine direktno povezao sa Tiranom i albanskom lukom Drač. Izgradnju tog puta premijerka Ana Brnabić je na nedavnom neformalnom samitu u Draču ocenila kao glavni strateški projekat Srbije.\nJedina bivša jugoslovenska republika koja je bez krvoprolića izašla iz SFRJ, Makedonija je uglavnom imala dobre odnose sa Srbijom, ali to se promenilo nakon što je Vučićev lični prijatelj Nikola Gruevski zbog korupcije i zloupotrebe vlasti bio prinuđen da se povuče (vidi obimniji tekst na tu temu u prošlom broju). Novog premijera Zorana Zaeva u Beogradu doživljavaju kao albansku marionetu koja treba da utre put stvaranju Velike Albanije i kotira se visoko na listi mrzitelja Srbije. Odnosi su se malo relaksirali nakon nedavnog telefonskog razgovora Vučića i Zaeva, ali ne treba gajiti iluzije da će u dogledno vreme biti sasvim normalizovani.\nOdnosi su i danas teško opterećeni nasleđem rata, u kome je oko sto hiljada ljudi poginulo, do je oko dva miliona moralo da napusti domove. Srbija nikada nije priznala da je u tom ratu učestvovala, dok Bošnjaci tvrde da su bili žrtve agresije koja je podstaknuta i vođena iz Beograda. Genocid u Srebrenici, koji Srbija ne priznaje pod tim imenom, kao i podrška zvaničnog Beograda predsedniku Republike Srpske Miloradu Dodiku, koji uporno preti otcepljenjem, ne doprinosi da se ratne rane zaleče. Možda će najavljena Vučićeva zvanična poseta Sarajevu dovesti do određenog otopljavanja, ali ne treba se kladiti na to.\nViše od dvadeset godina nakon poslednjeg ispaljenog metka, Srbija i Hrvatska nastavljaju rat drugim sredstvima. Ove nedelje je državni sekretar Veljko Odalović napustio regionalni skup u Zagrebu posvećen problemu nestalih, jer je hrvatski pomoćnik ministra branitelja označio Srbiju kao "izvor sveg zla" u regionu, a slični incidenti dešavaju se gotovo svakodnevno. Spisak otvorenih pitanja, od odgovornosti za rat i sporne granice na Dunavu, preko nestalih, do tretmana Srba u Hrvatskoj, predug je da bi ovde sva bila navedena. Kaže se da vreme leči sve, ali zašto se odnosi Beograda i Zagreba svakog dana sve više kvare misterija je na koju politička nauka još nije ponudila odgovor.\nSve je počelo 1389...


Rašić: Nikada nije bilo veće podjele i mržnje među Srbima na Kosovu ⋆ Balkan PlusBalkan Plus\n22.03.2019 u 08:43\nPredsednik Demokratske progresivne stranke Kosova Nenad Rašić izjavio je da nikada kao sada među kosovskim Srbima nije bilo takve podele i mržnje.\nNa tribini Medija centra o platformi za dijalog sa Srbijom koju je Skupština Kosova usvojila 7. marta, u Čaglavici, Rašić je kazao da je sadašnje stanje podele i mržnje posledica politike predsednika Srbije Aleksandra Vučića koji ovdašnje Srbe deli na dobre i loše Srbe.\nOn je pozvao predsednika Vučića da prestane sa optužbama protiv njegovih protivnika i dodao da je i jučerašnji napad na predsednika Samostalne liberalne stranke Slobodana Petrovića posledica takve politike.\n“Ta tenzija postoji već dugo i ona dolazi najčešće od strane predsednika Srbije. Sada smo u situaciji da imamo najviše podela i mržnje među Srbima nego bilo kada“, rekao je Rašić i dodao da predsednik treba da prestane sa podelom Srba.\nPozitivnim je ocenio situaciju da postoji neki plan, neka platforma.\n“Negativno je to što su već postavljene neke granice, granice u smislu daljeg toka pregovora, a to u nekom momentu može predstavljati i samu preporuku za dalje pregovore”, smatra Rašić.\nNa pitanje kada očekuje da dijalog sa Srbijom bude nastavljen, kopredsedavajući kosovske pregovaračke ekipe Fatmir Limaj kaže da to zavisi i od volje Srbije, ali da je prištinska strana spremna u svakom trenutku.\nPrema njemu u najgoroj situaciji na Kosovu su Srbi.\n“Poruke i deklaracije udaljavaju naše zemlje i mogućnost da se nađe zajednički jezik. Predrasude su one koje su donele mnogo lošeg ljudima i donele mnogo grešaka u politici Srbije”, rekao je Limaj.\nPredsednik Srpskog nacionalnog foruma Aleksandar Đikić kazao je da platforma ne predstavlja garant da će se pregovori završiti na obostrano zadovoljstvo Kosova i Srbije.\nOn je naveo da je Platforma zasnovana na nekoliko dokumenata, kao što su Ustav Kosova i plan Martija Ahtisarija.


Put od podataka do odluke uz pomoć Microsoft BI rešenja\nPut od podataka do odluke uz pomoć Microsoft BI rešenja – Personal magazin\nKompanija ComTrade IT Solutions and Services nastupila je na Business Intelligence konferenciji – seminaru o poslovnom izveštavanju i upravljanju performansama, koja se nedavno održala u Privrednoj komori Srbije. Na ovom…\nKompanija ComTrade IT Solutions and Services nastupila je na Business Intelligence konferenciji – seminaru o poslovnom izveštavanju i upravljanju performansama, koja se nedavno održala u Privrednoj komori Srbije.\nNa ovom jednodnevnom seminaru Rafal Lukaviecki, strateški konsultant u kompaniji Project Botticelli Ltd., imao je za cilj da IT menadžerima i stručnjacima iz oblasti poslovnog izveštavanje pokaže na koji način mogu da poboljšaju proces donošenja odluke i, uz pomoć rešenja kompanije Microsoft, steknu bolji uvid u poslovanje.\nU prvom delu seminara akcenat je stavljen na ciljeve poslovnog izveštavanja, upravljanju performansama i na informacijske stručnjake, a u drugoj polovini više se govorilo o primenjenim tehnologijama i o razvoju i primeni procesa.\nKompaniju ComTrade IT Solutions and Services je na konferenciji predstavio kolega Srđan Atanasijević, Direktor istraživanja i razvoja, HERMES SoftLab Srbija, koji je održao predavanje na temu: Primena Microsoft BI rešenja u konsolidaciji korporativnih finansijskih izveštaja.\nPut od podataka do odluke uz pomoć Microsoft BI rešenja was last modified: May 11th, 2009 by Redakcija\nS&T rešenje za auto-industriju\nEUnet poklanja računare školi Veselin Masleša iz Beograda


U Kaknju će se nizom aktivnosti obilježiti Dan nezavisnosti naše zemlje, među njima je i pohod na kraljevski Bobovac.\nNačelnik Općine Kakanj Aldin Šljivo uputio je poziv svim građanima, a posebno onima koji imaju direktnu korist od budžeta, da prisustvuju događajima povodom Dana nezavisnosti Bosne i Hercegovine (1. mart) i Dana Patriotske lige Kakanj (3. mart).\n-Poziv upućujem i osnovnim i srednjim školama da organiziraju dolazak djece na ove događaje jer progamske aktivnosti obilježavanja Dana nezavisnosti i Dana Patriotske lige Kakanj najviše i organiziramo zbog mlađih naraštaja kojima ćemo na čuvanje predati našu državu Bosnu i Hercegovinu.\nPoziv se odnosi i na sve građane koji Bosnu i Hercegovinu nose u srcu i koji žele da im djeca odrastaju u slobodi koja je izborena u teškim ratnim mukama, navodi se pored ostalog u pozivu.\nPrevious Doktor Baljić: Kineski državljani negativni na korona virus, nema potrebe za paniku\nNext Predavanje akademika Rusmira Mahmutćehajića povodom Dana nezavisnosti Bosne i Hercegovine\nVladimir Đukanović, poslanik vladajuće Srpske napredne stranke (SNS) na svom Tviter nalogu, čestitao je, kako se izrazio “srpskom narodu dan oslobođenja Srebrenice”. “Hvala generalu Ratku Mladiću na briljantno izvedenoj vojničkoj


RTCG - Radio Televizija Crne Gore - Nacionalni javni servis :: Ekonomija :: Turisti zainteresovani za tradicionalne CG proizvode\nKLASTER "PROBAJ DOMAĆE" 11. 09. 2018. 12:43 >> 12:36 2\nTuristi zainteresovani za tradicionalne CG proizvode\nKako bi za svoje proizvode pronašli šire tržište klaster "Probaj domaće" organizovao je karavan koji je već posjetio Tivat. Turisti su kako su kazali pokazali veliko interesovanje za tradicionalne domaće crnogorske proizvode.\nProjekat "Karavan Probaj domaće" realizuje se u okviru Programa podsticanja razvoja klastera Ministarstva ekonomije Crne Gore.\n"Zamišljen je kao snažna marketinška, medijska i sajamska kampanja koja će članovima Klastera 'Probaj domaće' omogućiti da prošire tržište svojih poljoprivrednih proizvoda na turiste koji posjećuju Crnu Goru, kao i da povećaju konkurentnost tradicionalnih proizvoda na domaćem tržištu", kazala je menadžer klastera Lidija Glišić.\nProjekat, kako je kazala, obuhvata nekoliko sajmova od kojih je prvi održan u Tivtu.\n"Na njemu se okupilo 14 proizvođača, koliko ih učestvuje u ovom projektu, koji su izložili ono najkvalitetnije i najukusnije sa trpeze Crne Gore: vino, med, sir, vino, prerađevine od domaćeg voća, od organske drenjine, masline i maslinovo ulje, ljekobilje", kazala je Glišić.\nČlanovi Klastera su proizvođači iz cijele Crne Gore.\n"Turisti su pokazali veliko interesovanje za ovaj događaj jer su na jednom mjestu mogli da probaju mnoge autentične proizvode iz svih krajeva naše zemlje", navodi menadžerka klastera.\nSajmove prati i bilbord kampanja, pa proizvođači prvi put imaju reklamu sa svojim podacima i kontaktima a projektom je predviđen još jedan "karavan", novinarski.\n"Organizovana posjeta novinara imanjima i gazdinstvima naših članova biće najbolji način da se i medijski više čuje za kvalitetne domaće proizvode koje nude. Sve naše događaje prate štampani promotivni materijali, a o samom projektu govori trojezični trifold koji je naročito koristan jer o projektu i klasteru govori i na engleskom i ruskom jeziku i sadrži kontakte svih proizvođača učesnika projekta", kazala je Glišić.\nProizvodi karavana mogu se prepoznati i po specijalno izrađenoj etiketi odnosno naljepnici na kojoj je logotip Klastera "Probaj domaće".\n"Čitav projekat zaokružiće promotivni film koji će obuhvatiti sve ove navedene aktivnosti, i biti dobar način da se i Klaster i njegovi članovi ubuduće predstave i u zemlji i u inostranstvu", zaključila je Glišić.


Novinarka Politika: Ambasada SAD-Kosovo devastirano kovidom\nTanjug 21. februara 2021. 06:39\nBRISEL – Novinarka Politika Nahal Tusi, napisala je na svom Tviter nalogu više objava u kojima je otkrila detalje iz diplomatskog telegrama, za koji tvrdi da ga je potpisao ambasador SAD u Prištini Filip Kosnet i da u njemu stoji da je Kosovo devastirano pandemijom kovida-19.\nTusi navodi da se u telegramu kaže da se američka ambasada u Prištini približava „tački pucanja“ i da se Kosovo ponaša kao da je oslobođeno korone, ali da je devastirano pandemijom.\nNovinarka Politika dalje piše da se u dokumentu ističe da biste u SAD, ako u javnosti ne nosite masku, mogli završiti na viralnom video-snimku, a da je na KiM veća verovatnoća da ćete postati poznati na društvenim mrežama jer ste stavili masku.\nTusi tvrdi da pomenuti diplomatski telegram opisuje i teško okruženje unutar američke ambasade u Prištini.\n„Oko 20 posto zaposlenih u ambasadi obolelo je od KOVID-19, veliku većinu čini lokalno osoblje, što je pokazatelj neefikasne kontrole bolesti“, kaže se u telegramu američke ambasade u Prištini, napisala je Tusi.\nU telegramu je navedeno da su Amerikanci zaposleni u ambasadi i pre pandemije korona virusa u Prištinio imali problema sa zagađenjem vazduha, nedostatkom zelenih površina, lošom infrastrukturom, kao i sa psima lutalicama, koji „mogu biti agresivni kad su gladni“.


“PUTEVI SOKOLA” - VOŽNJA KOJA JE SVE PROMENILA\nsreda, 11 maj 2016 19:04\nU organizaciji udruženja “Zeleni trag”, i uz podršku Turističke organizacije “Podgorina”, u nedelju 8.maja održan je Prvi MTB kros “Putevi Sokola”. Jedinstveni događaj u Podrinjsko-kolubarskom regionu privukao je više od 120 ljubitelja biciklizma i netaknute prirode, kako iz Srbije, tako i iz Republike Srpske i Rusije. Trasa krosa duga 34 km protezala se od prevoja Proslop, kod Pecke, preko Tisovika, te kroz kanjon Zavojštice i Ljuboviđe, sve do Rimskog mosta.\nS obzirom da se ovakav događaj organizuje po prvi put na ovim prostorima i uz minimalan budžet, broj učesnika i ogromno interesovanje za MTB kros “Putevi Sokola” pokazali su da kreativna ideja i uloženo znanje i trud uvek daju rezultate.\n“Veliki broj učesnika, koji je premašio sva očekivanja je samo pokazatelj da naša ideja o Osečini kao ciklo destinaciji ima uporište i da je treba oplemenjivati na čemu ćemo u narednom periodu više raditi”, reči su Nenada Ikonića, glavnog pokretača „Puteva Sokola“. On još dodaje da su “„Putevi Sokola“ na samom početku pokazali da su ozbiljan događaj i da snaga i ideja mladih ljudi pobeđuje sve barijere, te da zdravi stilovi života i aktivno i kvalitetno provedeno vreme u prirodi nemaju alternativu.”\n“Jedan od najznačajnih efekata uspešne organizacije ovog krosa jeste pozicioniranje našeg regiona kao izuzetne destinacije kako za ciklo turiste, tako i za sve ljubitelje netaknute prirode i aktivnog odmora. Imajući u vidu da će kros nije jednokratna akcija, već da je ideja da ovo postane tradicionalna manifestacija te da će se razvijati iz godine u godinu, moći ćemo da, u saradnji sa turističkom organizacijom, mnogo lakše pokrenemo i sprovedemo u delo niz projekata vezanih za razvoj turističke infrastrukture, što je jedan od glavnih indikatora razvoja same turističke ponude”, kaže Mirko Milovanović, član udruženja Zeleni trag.\nDa su „Putevi Sokola“ stvarno vožnja koja će sve promeniti potkrepljuju reći Dragane Jakovljević: „Do sada, jedno od najlepših životnih iskustava. Prelepa priroda učinila je ovih 34 km ne tako teških za prelaženje“, i još dodaje da je prvi put u ovom kraju i da nikada pre ovoga nije vozila bicikl duže od 10 km.\nGrupa “Akcioni heroji” iz Beograda predvođena Darkom Ivkovićem, saglasni su da je kros bio predivan i da su se odlično proveli, te da je organizacija bila bolja nego na Fruškogorskom MTB maratonu, a da je prolaz i spust kroz kanjon fantastičano iskustvo.\nVelika pomoć u realizaciji ovog krosa bili su i studenti Poslovnog fakulteta Valjevo Univerziteta Singidunum koji su zajedno sa svojom profesorkom Ivanom Damnjanović kao volonteri bili logistička podrška ne samo organizatorima nego i svim učesnicima. Takođe velika zahvalnost duguje se sponzorima među kojima su: Rosa voda, Valjevska pivara, “Ikos” Osečina, Plemić komerc, BMB Plastika, koji su podržali i prepoznali vrednost ove ideje i pre same realizacije.\nNa kraju, posle ručka u prirodi koji je pripremila ekipa prevođena Pačetom i još jednim Ikonićem organizatori krosa „Putevi Sokola“ najavili su nova dešavanja koja pripremaju za avgust mesec i dodelili su prigodne poklone. Svakom učesniku posebno dizajnirana zahvalnica, a prvom pristiglom na cilj Simu Cvetiću iz Pecke pehar i knjigu „Nomad“ Snežane Radojčić, žene koja obilazi svet na biciklu. The best lady odličje ponela je Anđelka Vasić iz Loznice kao prvo pristigla dama na cilj, dok je Vuković Filip sa svega 15 godina bio najmlađi učesnik i kući se vratio sa peharom u rukama koji je ujedno bio i prvi osvojeni u njegovom životu. Dragan Matić je pored lepog iskustva i uspomena u Loznicu poneo knjigu i plaketu za najstarijeg učesnik krosa.\n+5 #1 Micko 12-05-2016 13:53\nSvaka čast na organizaciji!!!


Kina: Inflacija na četvoromesečnom vrhuncu - Biznis i Finansije\nHome\tVestiEkonomija\tKina: Inflacija na četvoromesečnom vrhuncu\nKineska inflacija je na četvoromesečnom maksimumu najviše zbog rasta kreditiranja ranije ove godine, koji vlasti sada pokušavaju da obuzdaju. Uočljiva je dilema kineskih vlasti da li da pruže podršku ekonomiji koja usporava ili da „stegnu kaiš“ tako što će puštati manje gotovine na tržište.\nNaime, potrošačke cene u Kini su u junu porasle za 2,7% sa rasta od 2,1% iz prethodnog meseca, koji je opet bio najveći rast od februara. Rastu inflacije najviše je doprineo veliki rast cena svinjetine, koja je elementarna namirnica u kineskoj kuhinji, ali i stanova za izdavanje, kao i cena nekretnina uopšte.\nMeđutim, u ovaj rast cena nisu se ugrađivali proizvođači – u junu je indeks proizvođačkih cena pao za 2,7% u odnosu na isti period prošle godine. To je bio 16 uzastopni mesec da ovaj indeks pada i to uglavnom zbog sve zbog smanjenja kupovne moći.


01.12.2016 u 09:15\nSvetski dan borbe protiv side obeležava se danas, a Srbija ga dočekuje sa 74 novootkrivene zaražene osobe HIV-om u prvih šest meseci ove godine. U Institutu za javno zdravlje Srbije Dr Milan Jovanović Batut rečeno je Tanjugu da će taj broj biti mnogo veći do kraja godine, jer je tokom Evropske nedelje testiranja na HIV, organizovane u susret 1. decembru, odziv na testiranje bio veliki. Testiranje je organizovano u zavodima za javno zdravlje, studentskim domovima, fakultetima, od 18. do 25. novembra u 26 gradova, od Subotice do Vranja. Cilj akcije je bio da se testira što više ljudi koji se „rizično ponašaju”, jer su riziku od HIV infekcije izloženi svi koji su imali rizičan seksualni odnos. Među novootkrivenim pacijentima zaraženih HIV-om tokom ove, ali i prethodne godine,\n30.09.2016 u 21:00\nOrganizam svakog desetog deteta zaraženog HIV-om brani se od razvoja side, bolesti koju izaziva taj virus, tako što ga drži uspavanim koliko god dugo je to moguće, otkrili su naučnici. Studija objavljena u jednom od izdanja magazina „Nauka” (Science), utvrdila je da odbrambeni sistem kod pojedine inficirane dece ne dozvoljava dalji razvoj bolesti dugi niz godina iako ta deca ne primaju nikakvu terapiju. Ovo saznanje moglo bi da otvori nove mogućnosti u lečenju bolesti koja odnosi veliki broj života širom sveta. Tokom istraživanja analizirana je krv kod 170 dece iz Južne Afrike koja su godinama zaražena HIV-om, ali kod kojih se sida, poslednji stadijum infekcije, nije razvila uprkos tome što nisu bila lečena. Nelečeni HIV inače ubija 60 odsto dece u roku od dve i po godine, naveo je\n03.08.2016 u 11:25\nOstvaren uspeh u suzbijanju HIV-a\nSaznanja o sidi danas izgledaju potpuno drugačije nego što su izgledala kada je pre 16 godina Međunarodna konferencija o toj zaraznoj bolesti održana u Južnoafričkoj Republici. Naime, ostvaren je značajan i veliki uspeh u suzbijanju virusa, pogotovo u Africi i tamošnjim zemljama. Nekada su bebe inficirane HIV virusom umirale. Danas, sve bebe mogu da izbegnu da dobiju sidu, iako su njihove majke inficirane virusom. Ove godine, Tajland je iskorenio prenošenje virusa HIV sa majke na dete, dok su neke druge zemlje poput Haitija vrlo blizu da učine isto. „Sprečavanje prenošenja virusa sa majke na dete je jedna od najuspešnijih priča u proučavanju HIV-a, ali 150.000 dece u zemljama sa niskim i srednjim primanjima i dalje budu inficirana virusom svake godine”, objasnila je Rejčel Sterk iz\n29.03.2016 u 14:58\nVirus HIV-a lane otkriven kod 178 ljudi u Srbiji\nKod 178 ljudi u Srbiji u toku prošle godine otkriven je virus HIV-a. To je najveći broj novootkrivenih pacijenata na godišnjem nivou od 1987. godine. Inficirana su 173 muškarca i pet žena. Više od trećine svih slučajeva registrovano je među mladima od 15 do 29 godina. Kao i prethodnih godina, infekcija se najviše prenosila nezaštićenim seksualnim odnosima među muškarcima i to u 73 odsto slučajeva. Podaci Instituta za javno zdravlje Srbije „Dr Milan Jovanović Batut” pokazuju da jedna od tri osobe sa HIV virusom ne zna da je inficirana. Kod dve trećine inficiranih dijagnoza se otkrije kasno, u uznapredovalom stadijumu bolesti, a to daje loš ishod lečenja, u nekim slučajevima je i uzrok smrti u roku od tri meseca. Zabrinjavajuće je i to što je broj onih kod kojih je dijagnostikovana HIV\n01.12.2015 u 11:17\n„Živeti sa virusom side za mene između ostalog znači da zub mogu da izvadim samo na Klinici za maksilofacijalnu hirurgiju u Beogradu. Tamo radi jedini profesor koji hoće da izvadi zub HIV pozitivnoj osobi. I pored toga što infektolozi već tri decenije objašnjavaju da se virus side može preneti samo krvnim i seksualnim putem, naši stomatolozi smatraju da im treba posebna zaštita da bi radili sa nama. Mene odavno ne dotiču mišljenja drugih ljudi, ali mnogi moji prijatelji koji žive sa HIV-om i dalje teško podnose komentare, odbacivanja i osude. Nažalost, uvek će biti onih koji smatraju da smo mi sami krivi za svoju bolest”, priča Sandra Mančić (38), koja je pre 15 godina saznala da živi sa virusom koji se „dešava nekom drugom”. Sandra je jedina žena u našoj zemlji koja je smogla hrabrost\nRaste broj inficiranih HIV-om među homeseksualcima\nIako je medicina omogućila svim HIV pozitivnim majkama da rode zdravo dete pod uslovom da od početka trudnoće primaju antiretrovirusnu terapiju, ove godine svet su ugledale četiri bebe zaražene virusom side, kaže izvršni direktor Omladine JAZAS-a Karlo Boras. – Iako nam nije poznato da li su te majke znale da je virus side podstanar u njihovom imunološkom sistemu i da li im je neko od lekara...\nVirus HIV i u mozgu\nIspitivanjem likvora (moždane tečnosti) pacijenata koji su dobijali lekove protiv HIV-a švedski naučnici su pokazali da ovaj virus može da se krije u mozgu. Oko 10 odsto tretiranih pacijenata imali su tragove virusa u likvoru, ali ne i u krvi. Reč je o mnogo većem udelu takvih pacijenata nego što se to pretpostavljalo. Do ovog otkrića došli su naučnici Univerziteta u Geteborgu, u Švedskoj....\n19.08.2010 u 22:00\nOd tetke saznao da je Benaisa inficirana\nSuđenje nemačkoj pop pevačici Nađi Benaisi (28), članici benda „No ejndžels”, koje je počelo ove nedelje i održava se uz budnu pažnju medija, nastavljeno je juče, u okružnom sudu u Darmštatu. Optužena se tereti da je ugrozila život trojice muškaraca sa kojima je, u periodu od 2000. do 2004. godine, stupala u nezaštićene seksualne odnose, budući da im nije rekla da je HIV pozitivna. Obučena u...


Britanski Ekonomist: VELIKI BROJ PREKOMERNIH SMRTI U SRBIJI | Klix Info\nBritanski Ekonomist: VELIKI BROJ PREKOMERNIH SMRTI U SRBIJI\nU Srbiji je od 1. aprila 2020. do 31. januara 2021. godine umrlo 17.090 ljudi više nego inače, od čega je od posledica korone preminulo njih 4.000. List Ekonomist navodi da koliko god bile sumorne cifre umrlih od korone koje svetske vlade svakodnevno objavljuju, broj umrlih od kovida19 je možda još veći.\nKako navodi Ekonomist, a prenosi Nova.rs, više je razloga za to. Prvi je da zvanične statistike u mnogim zemljama isključuju žrtve koje pre smrti nisu testirane na koronu, što može da bude veliki broj u mestima gde se ne testira mnogo.\nDrugi razlog je što bolnice i birokratija danima, čak i nedeljama ne procesuiraju smrtovnice, zbog čega dolazi do zastoja u podacima. A treći razlog je što je pandemija otežala lekarima lečenje pacijenata sa drugim simptomima i obeshrabrila ljude da odlaze u bolnice iz straha da se ne zaraze, što je indirektno moglo da izazove skok broja umrlih od drugih bolesti osim korone.\nJedan način da se pobroje ovi metodološki problemi je upotreba mere poznate kao „prekomerna smrt“: uzima se broj ljudi koji umiru iz bilo kog drugog razloga i poredi se sa istorijskim prosekom poslednjih godina. Ekonomist je koristio statističke modele kako bi predvideo broj smrti koji bi svaka zemlja, da je situacija „normalna“, registrovala 2020. godine.\nNa listi 50 zemalja sa „prekomernim smrtima“, Srbija je na sedmom mestu, posle Perua, Rusije, Severne Makedonije, Bugarske, Litvanije i Meksika.\nU periodu od 1. aprila 2020. do 31. januara 2021. godine od korone je u Srbiji umrlo 4.000 ljudi dok broj „prekomernih smrti“ iznosi 17.090. Na 100.000 ljudi taj broj „prekomernih smrti“ iznosi 247.\nEkonomist navodi da tabela pokazuje da je u većini mesta broj „prekomernih smrti“ u poređenju sa očekivanim veći od broja kovid žrtava koje su vlade prijavile.\nUpdated: 20 марта, 2021 — 8:01 am


"OPORAVAK OD PANDEMIJE NIJE POČEO" Suprvizori EU objavili procjenu rizika u finansijskom sektoru - Srpskainfo\nPrvi put od izbijanja pandemije tri evropska supervizora objavila su prvu procjenu rizika u finansijskom sektoru i izrazila pojačanu zabrinutost, jer je neizvjesno kada će ekonomski oporavak početi i koliko će trajati, saopštilo je Evropsko tijelo za bankarstvo.\nU izvještaju Evropskog tijela za bankarstvo, Evropskog nadzornog organa za hartije od vrijednosti i tržišta, Evropskog tijela za osiguranje i profesionalne penzije naglašava se da je pandemija pojačala zabrinutost za profitabilnost i povećala izazove likvidnosti u segmentima investicionih fondova, prenosi Nova ekonomija.\nTo posebno ukazuje na ekonomsku i tržišnu neizvjesnost kao ključne izazove za predstojeći period, dok će jedna od ključnih briga biti uticaj krize na kvalitet aktive banaka u EU.\nRizik, kako se navodi, postoji i od razdvajanja finansijskog tržišta i osnovnih ekonomskih aktivnosti, kao i od stvaranja okruženja koje će se dugoročno odraziti na nižu vrijednost kamatnih stopa i to će se odraziti na likvidnost i solventnost finansijskih institucija, a uticaće i na procjene rizika.\nNeposredno nakon izbijanja Covid-19 u Evropi, obezbjeđena je regulatorna fleksibilnost, podstaknuta operativna otpornost i naglašena je važnost zaštite potrošača.\nPreporučene politike kontrole\nNeophodno je nadgledanje rizika i testiranje otpornosti, jer su se rizici za procjenu vrijednosti, likvidnost, kreditnu sposobnost i solventnost povećali u finansijskim sektorima. Važno je nadgledati upotrebu i primjenjivost rješenja za upravljanje likvidnošću u sektoru investicionih fondova treba kontinuirano nadgledati.\nTreba podsticati fleksibilnost tamo gdje je to neophodno, a supervizori i banke se podstiču da je koriste u postojećem regulatornom okviru, uključujući upotrebu rezervnog kapitala i likvidnosti za pokrivanje gubitaka.\nVažna je podrška realnoj ekonomiji, kapitalna olakšica treba da se koristi kao podrška njenom kontinuiranom kreditiranju jer je taj sektor u padu.\nFinansijske institucije EU moraju da budu dobro pripremljene za bilo kakve poremećaje sa kojima oni i njihovi klijenti mogu da se suoče okončanjem Bregzita.\nTreba da se prati digitalna transformacija, jer je za finansijske institucije i pružaoce njihovih usluga ključno da pažljivo upravljaju svojim informaciono-komunikacioinim i bezbjednosnim rizicima.\nINTERVJU Filmska kritičarka Monika Ponjavić: Bioskopsko prikazivanje nikada neće doživjeti kraj\n“MANJE STRESNO” Tri četvrtine zaposlenih bi nastavilo rad od kuće\nPRETEKAO NJUJORK London grad sa najviše dolarskih milionera na svijetu\nPodrška Grupi 20: MMF o ekonomskim poljedicama i pandemiji\nDOBRI POSLOVNI REZULTATI Predstavnici PREF na sastanku kod Viškovića\nPosljedica pada vrijednosti Bitkoina: Mask izgubio je više od 15 milijardi dolara ZA SAMO JEDAN DAN\nCIJENE NAFTE U PADU Iznenadni rast zaliha crnog zlata\nCelulit - kako nastaje i kako ga se riješiti\nKONAČNO NAĐEN KUPAC Tone krompira mjesecima stajale na lageru\nERBAS FLOTA Slovenija dobija novu avio-kompaniju SautIst Erlajns


Rusija: Amerika namerno izaziva rat na Bliskom istoku - Sputnjik Srbija\n05:19 15 Avgust 2020\nRusija: Amerika namerno izaziva rat na Bliskom istoku\n11:48 18.06.2019 (osveženo 12:05 18.06.2019) Preuzmite kraći link\nMoskva je više puta upozoravala SAD da ne pogoršavaju situaciju na Bliskom istoku, izjavio je zamenik šefa diplomatije Rusije Sergej Rjabkov u Državnoj dumi.\n„Već dugo vremena vidimo nastavak pokušaja SAD da povećaju politički, psihološki, ekonomski i vojni pritisak na Iran. Takva vrsta akcija predstavlja provokaciju. To se ne može oceniti drugačije, osim kao namerno provociranje rata“, rekao je Rjabkov.\nUN već znaju: Amerika priprema bombardovanje Irana\nOn je podsetio da je, tokom posete Sočiju u maju, državni sekretar SAD Majk Pompeo govorio da je cilj prisustva njegove države u Persijskom zalivu ne da se krene u rat, već da se on spreči.\n„Ako je to tako, SAD treba da se uzdrže od daljeg povećavanja svojih snaga i drugih sličnih koraka, uključujući i dovlačenje saveznika iz različitih regiona sveta radi povećanja pritiska na Iran“, dodao je zamenik ministra.\nI portparol Kremlja Dmitrij Peskov je izjavio da je Rusija protiv koraka koje mogu dovesti do novih napetosti na Bliskom istoku.\n„Pozivamo sve strane na uzdržanost. Više bismo voleli da ne vidimo korake koji mogu dodatno da unesu napetost u taj, i inače nemiran, region“, rekao je Peskov.\nRanije je saopšteno da će SAD poslati dodatnih 1.000 vojnika na Bliski istok kako bi „osigurale svoje snage i interese“.\nBliski istok, Rusija


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - NBS omogućila proceniteljima uvid u bazu podataka nekretnina\nNarodna banka Srbije donela je novu Odluku o sadržaju, rokovima i na?inu dostavljanja izveštaja o procenama vrednosti nepokretnosti koje su predmet hipoteke i kreditima obezbe?enim hipotekom, piše na sajtu NBS.\nOvom odlukom, piše na sajtu, koja je doneta na osnovu Zakona o proceniteljima vrednosti nepokretnosti, utvr?eno je da licencirani procenitelji mogu ostvariti uvid u bazu podataka o procenama vrednosti nepokretnosti koje su predmet hipoteke i kreditima obezbe?enim hipotekom, a koju vodi NBS.\nNa taj način, kažu, daje se doprinos smanjenju rizika nastanka novih problematičnih kredita, kao i razvoju tržišta problematičnih kredita koji su obezbeđeni nepokretnostima.\nS tim u vezi, navode, Odlukom je propisano da licencirani procenitelji mogu ostvariti uvid u pomenutu bazu elektronskim putem, na osnovu zahteva upućenog Narodnoj banci Srbije.\nPristup licenciranih procenitelja bazi podataka o procenama vrednosti nepokretnosti, navode iz NBS, omogućiće korišcenje podataka o procenama vrednosti nepokretnosti koje su predmet hipoteke kao jednog od izvora informacija za kvalitetniju procenu vrednosti nepokretnosti.\nOstala rešenja sadržana u ranijoj odluci, objašnjavaju oni, a kojom je regulisana baza podataka o procenama vrednosti nepokretnosti, koja se odnose na obavezu banaka da dostavljaju mesečne izveštaje NBS i na pristup banaka bazi su zadržana.


Zvizdić pozvao sve institucije i policijske agencije da što prije pronađu Begićevog ubicu – Haber.ba\nPredsjedavajući Vijeća ministara Bosne i Hercegovine Denis Zvizdić najoštrije je osudio ubistvo pripadnika Federalne uprave policije i uputio telegram saučešća porodici poginulog policajca Mahira Begića.\n“Najoštrije osuđujem ubistvo našeg policajca Mahira Begića. Pozivam sve nadležne institucije i policijske agencije u Bosni i Hercegovini da pojačaju saradnju kako bi se počinioc što prije pronašao i doveo pred lice pravde. Napad na provodioce i zaštitnike zakona bilo kojeg nivoa u našoj domovini doživljavam kao napad na državu Bosnu i Hercegovinu. Napad na naše policajce je napad na sve nas, građane Bosne i Hercegovine.\nPorodici policajca Mahira Begića koji je poginuo tokom obavljanja svoje dužnosti, u svoje ime, i uime Vijeća ministara BiH, upućujem izraze saučešća – piše u Zvizdićevom telegramu, prenosi “Fena”.\nTeme:Denis Zvizdić, institucije, izdvojeno, Mahir Begić, policajac, ubistvo


Sonta - Blic Online\nNastavnik tehničkog obrazovanja Stevo Medić (39), koji je uhapšen zbog sumnje da je pribavljao, posedovao i prikazivao pornografski materijal na kom su deca i iskoristio maloletnu osobu za pornografiju, do sada nije pokazivao ponašanje koje bi moglo da ukaže na to čime se bavio. Roditelji đaka kojima predaje, kao i komšije uhapšenog, i dalje su u šoku je ga, kako kažu, poznaju kao mirnog i povučenog.\nLinta: Žigmanov je instrument vlasti u Hrvatskoj\nPredsednik Saveza Srba iz regiona Miodrag Linta najoštrije osuđuje skandaloznu izjavu predsednika Demokratskog saveza Hrvata u Vojvodini Tomislava Žigmanova da vlasti u Srbiji vrše pritisak na istražne organe i sud, i zastrašuju političke predstavnike hrvatske manjine kako se tobože ne bi angažovali na planu zaštite pripadnika svoje manjine.\nPROTESNA NOTA HRVATSKE Zagreb očekuje mere Srbije; Vučić: Izmislili su\nHrvatska zabrinuta zbog incidenta u Sonti\nPovodom nedavnog incidenta u Sonti otpravnik poslova u hrvatskoj ambasadi u Beogradu preneo je danas Ministarstvu spoljnih poslova Srbije zabrinutost zbog "etnički motivisanog uznemiravanja i fizičkog napada" i zatražio detaljne informacije od srpske strane, saopšteno je danas iz hrvatskog Ministarstva spoljnih i evropskih poslova, prenosi Hina.\nIncident u Sonti nije nacionalno motivisan, troje uhapšeno\nIncident u Sonti, gde je u nedelju, 24. decembra nešto posle ponoći, došlo do tuče u kojoj je učestvovalo više lica, nije nacionalno motivisan, saopštila je Policijska uprava Sombor i istakla da su izazivači tuče uhapšeni.\nMirović demantuje Žigmanova: Policija utvrdila da momci nisu dobili batina zato što su Hrvati\nPredsednik Pokrajinske vlade Igor Mirović dobio je kako tvrdi izveštaj od Policijske uprave Sombor, koji u svim elementima demantuje navode Tomislava Žigmanova, predsednika Demokratskog saveza Hrvata u Vojvodini, u vezi sa navodnim incidentom u Sonti.\nPredsednik Demokratskog saveza Hrvata u Vojvodini Tomislav Žigmanov izjavio je danas da su u mestu Sonta u Vojvodini, u nedelju uveče, pretučena tri mladića hrvatske nacionalnosti.\nTURIZAM OBNAVLJA PRUGE Da li će "ćira" voziti i kroz Vojvodinu\nVojvodina će dobiti svoju "Šargansku osmicu" jer je planirana obnova tri muzejsko-turističke pruge, dve u Banatu i jedne duž napuštene trase od Sonte do Bačkog Brega.\nKako mirno selo postane zadojeno mržnjom: Sve je u redu dok politika ne umeša prste\nDevetnaestogodišnji mladić hrvatske nacionalnosti J. B. iz apatinskog sela Sonta, osetio je pre nešto više od dve nedelje kako izgleda suživot u jednoj multietničkoj sredini, gde je, na nacionalnoj osnovi izvređan, pretučen i izujedan.\nVoz mladiću odsekao obe noge\nDuško O. (19) iz Sonte, kod Apatina, zadobio je teške telesne povrede preksinoć u 21.30 časova kada je na njega dok je ležao na pruzi naleteo voz na relaciji Novi Sad - Sombor.


Niš čeka "Puteve", Putevi Grad, a bulevar zatvoren - B92.NET\nBiz / Vesti 4\nNiš čeka "Puteve", Putevi Grad, a bulevar zatvoren\nIako su već nedeljama dve trake puta na Bulevaru cara Konstantina kod Brzog Broda zatvorene za saobraćaj, navodno zbog radova na putu, tu radnika danima nema.\nI dok gradonačelnik Niša Darko Bulatović kaže da je sve u nadležnosti Putevi Srbije, te da se svakog dana očekuju da se radovi nastave, u ovom preduzeću tvrde da čekaju da Grad izmeni projektno-tehničku dokumentaciju.\nProblem je nastao, kako kažu u Putevima Srbije, kada su već otpočeli radove i onda shvatili da mora da se uradi kompletna podzemna infrastruktura, a dokumentacija za to je nadležnost Grada. Desna traka puta koji vodi od Niša prema Niškoj Banji, prvobitno je zatvorena kako bi se popravio kolovoz i nadogradili delovi oko njega.\nZapočeti su radovi na rehabilitaciji i periodičnom održavanju kolovoza, trotoara, servisne saobraćajnice, biciklističke staze i razdelnih ostrva od ulaska u Brzi Brod do mosta na Kutinskoj reci u Nišu. Prilikom uvođenja izvođača u posao, konstatovano je da je neophodno da se urade podzemne instalacije, kolektor za kišnu kanalizaciju - odvođenje površinskih voda, za šta je potrebno uraditi projektnu-tehničku dokumentaciju - kažu u Putevima Srbije.\nSa druge strane, gradonačelnik Niša Darko Bulatović kaže da su oni obavestili Puteve Srbije o zastoju u radovima, kao i da se svakog dana očekuje da se nastave.\n"Reagovali smo, to nije u nadležnosti Grada, u pitanju su Putevi Srbije i samo smo obavestili i preduzeli ono što možemo, u smislu obaveštavanja. Dobili smo informaciju da će početi i da je razlog bio niveleta, koliko sam obavešten, da nije bila utvrđena pre nego što se krenulo već u posao", rekao je Bulatović.\nIako je ivičnjak pomeren, kolovoz još nije taknut, ali su trake zatvorene, pa se taj deo koristi kao parking. Na ovom delu Bulevara saobraćaj se odvija samo u levoj kolovoznoj traci, pa je prolazak vozila povremeno poprilično usporen.\nGovorio "pre će me upucati nego...", sad hoće prvi\nUdvostručili smo uvoz "srpskog zlata"\nProdaju sve, čak i stepenice\nMedvedev: Sve može nestati, ali blokčejn...


Prvi odlazak u spa centar\nSpa centar je mesto u kome možete poboljšati svoj izgled i svoje zdravlje. Danas ljudi žive pod velikim stresom, rade naporno i svakodnevno se suočavaju sa mnoštvom problema. Sve to stvara osećaj napetosti i utiče na zdravlje i izgled osobe. Zato su spa centri danas od velike važnosti jer vam mogu pomoći da se osećate mnogo bolje i zdravije.\nTretmani lica, pedikir, manikir i ostale usluge koje se nude u spa centrima su sve važnije jer ne samo da blagotvorno deluju na vaš izgled već se i osećate mnogo bolje.\nZa mnoge ljude, dan proveden u spa centru predstavlja veliku pozitivnu životnu promenu.\nAko prvi put posećujete spa centar, postoji nekolicina stvari koje vas mogu učiniti nervoznim a koje vam mogu upropastiti osećaj potpune relaksacije i užitka. Od pomoći vam može biti ukoliko ste dobro pripremljeni u vezi toga šta da očekujete i šta se očekuje od vas.\nU većinu spa centara trebate doći 10-15 minuta ranije od zakazanog termina. Verovatno će postojati potreba za popunjavanjem nekog formulara pre samog tretmana ili jednostavno zbog presvlačenja kako bi ste bili spremni da na vreme otpočnete sa tretmanom.\nNajviše zabrinutosti osobe koje prvi put posećuju spa centar imaju zbog nagosti tela tokom trajanja tretmana. Većina masaža se obavlja na nagim delovima tela dok su delovi tela koji se ne masiraju pokriveni peškirom. Zbog ovoga možete se osećati neugodno pri prvoj poseti, tako da imate svako pravo da zadržite na sebi donji veš ukoliko želite ili možete zatražiti tip masaže pri kojem nije potrebna potpuna nagost tela.\nNemojte zaboraviti da isključite svoj mobilni telefon kako njegova zvonjava ne bi narušila opuštajuću atmosferu i smetala vama, osoblju i drugim klijentima spa centra.\nUkoliko zbog drugih obaveza niste u mogućnosti da dođete u zakazano vreme na tretman, blagovremeno otkažite osoblju spa centra kako ne bi došlo do neprijatnih situacija da plaćate tretman na koji ne možete otići.\nOvo kratko uputstvo može vam pomoći da u potpunosti uživate u svom prvom spa tretmanu.


Bojović: Rezultati pojednostavljene procedure su odlični\nTanjug 22. februara 2020. 13:03\nBEOGRAD – Novi elektronski sistem prijavljivanja sezonskih radnika u poljoprivredi primenjuje se već godinu dana, a u NALED-u kažu da je upravo pojednostavljena procedura prijave sezonaca stimulisala poslodavce da ih zaposle.\nNavode da su rezultati novog sistema prijave odlični, kako za džavu, tako i za privredu i građane.\nDirektorka za regulatornu reformu u NALED-u Jelena Bojović kaže za Tanjug da je 2017. bilo 3.500 prijavljenih radnika kao sezonskih radnika u poljoprivredi, a prve godine zahvaljući mnogo efikasnijem sistemu sada ih je već 26.000.\nPosle 12 meseci primene, predstavnici NALED-a otišli su na teren da vide ko su sezonski radnici prijavljeni po novom sistemu, pa su tako sreli i stariju gospođu kojoj je nedostajalo oko 15 dana da bi otišla u penziju, a kojoj je upravo novi sistem prijave sezonaca u poljoprivredi omogućio da to pravo i ostvari.\n„Tih 15 dana je uspela da radi na polju, da zaradi tih 15 dana, da joj poslodavac uplati poreze i doprinose i da ostvari svoje pravo“, kaže Bojović.\nObjasnila je da novi sistem omogućava jednostavnu prijavu radnika, a poslodavac može da prijavi radnika i preko mobilnog telefona.\n„Postoji aplikacija i ukucate samo JMBG radnika i datum za koji hoćete da ga angažujete. To je sve što poslodavac treba da uradi kada angažuje sezonskog radnika“, rekla je Bojović.\nNavela je da se kasnije na portalu dobija rešenje od Poreske uprave o tome koliki su porezi i doprinosi koje treba da plati poslodavac za tog radnika, odnosno za sve radnike koje je angažovao.\n„Ovakva, jednostavnija primena zapošljavanja ovih radnika upravo je stimulisala poslodavce da ih zaposle“, rekla je Bojović.\nTo je, naglašava, dodatno doprinelo da se i u sam budžet Srbije ode više od dva miliona evra poreza i doprinosa koje do sada država nije ubirala zato što je sistem bio o kompleksan i zato što poslodavci nisu znali na koji način da prijave sezonske radnike, a da to bude u korist i njima i samim zaposlenima.\nNALED je, inače, u Sivoj knjizi ukazao na to da bi novi pojednostavljeni elektronski sistem prijave angažovanja sezonskih radnika kakav je primenjen u poljoprivredi mogao da se primeni i u oblastima kao što su kućni i pomoćni poslovi, turizam i ugostiteljstvo i građevina, koji imaju povremeno-privremeni ili sezonski karakter.\nNavode i da je u Srbiji značajan deo sive ekonomije uzrokovan neregistrovanim radom, a posebno u tim oblastima.


Dan online - Svijet: - 2019-07-12\nSvijet - datum: 2019-07-11 ROHANI PORUČIO LONDONU Snosićete posledice\nPredsjednik Irana Hasan Rohani izjavio je da će Velika Britanija snositi posledice zbog toga što je zaplijenila iranski tanker sa naftom.\nOn je na sjednici vlade rekao da je zapljena broda bio loš i pogrešan porez, objavila je iranska agencija IRNA.\n– Vi ste inicirali nesigurnost i shvatićete posledice tog poteza – poručio je Rohani Velikoj Britaniji.\nProšle sedmice vlasti Gibraltara su presrele iranski tanker za koji se sumnja da je vozio naftu u Siriju, što bi bilo kršenje sankcija Evropske unije, a brod su zaplijenili pripadnici britanske vojske.\nAmerički ratni brodovi prate tankere kroz Persijski zaliv\nHan ostaje u EK?\nPočinje lov na imigrante\nU eksploziji u Siriji 11 mrtvih\nBabiš i Zeman bez dogovora\nFrancuzi preko „Sifrena” do trona\nObama nije ispunio dogovore o Ukrajini\nDerok podnio ostavku\nTajne depeše posvađale Britaniju i Ameriku\nJohanes Han dobija treći mandat\nSudar putničkih aviona\nIran i SAD igraju igru živaca na Bliskom istoku


DRECUN: HARADINAJ BI MOGAO DA BUDE OPTUŽEN PO DVA OSNOVA | SRNA\nDRECUN: HARADINAJ BI MOGAO DA BUDE OPTUŽEN PO DVA OSNOVA\nBEOGRAD, 20. JULA /SRNA/ - Predsjednik Odbora Skupštine Srbije za Kosovo i Metohiju Milovan Drecun očekuje da Ramuš Haradinaj pred Specijalnim sudom u Hagu za zločine OVK bude optužen po direktnoj i komandnoj odgovornosti.\n"Od završetka suđenja u Haškom tribunalu pojavili su se novi elementi. Radna grupa, koju je formirao Odbor za Kosovo i Metohiju za prikupljanje činjenica i dokaza u rasvetljavanju zločina nad srpskim narodom i ostalim nacionalnim zajednicama na Kosovu i Metohiji, došla je u posed dokumantacije koju smo svojevremeno ustupili Specijalizovanom tužilaštvu da bismo im ukazali na mogućnost podizanje optužnice po novim elementima", rekao je Drecun.\nOn je danas za Radio-televiziju Srbije rekao da je Radna grupa utvrdila da je bilo najviše zločina u operativnoj zoni terorističke OVK - Dukađin, kojom je komandovao Ramuš Haradinaj, a 131. brigadom u toj zoni Daut Haradinaj, pri čemu je utvrđeno više od 980 događaja - mučenja, ubistva, silovanja i kidnapovanja, a kao nestalo se vodi 101 lice.\nDrecun je istakao da je Specijalizovano tužilaštvo najviše zainteresovano za ilegalne zatvore, kojih je bilo u svim operativnim zonama, jer je tu najlakše dokaziva povezanost između zločina i odgovornosti.\n"Identifikoivali smo najviše ilegalnih pritvora u zoni Dukađin gde je bio Ramuš Haradinaj, čak 23 i imamo 127 izjava oštećenih svedoka. U Drenici je bilo devet zatvora i imamo 86 izjava o tome", rekao je Drecun.\nOn je pomenuo da su za formiranje zatvora OVK u selu Junik, u opštini Dečani, te za mučenja i ubistva, direktno odgovorni Ramuš Haradinaj, Daut Haradinaj i Idriz Baljaj.\nDrecun ističe da postoji i novi element, a to su ubistva Albanaca koje je počinio Ramuš Haradinaj i "njegovi teroristi", te pokazao dokument iz Štaba komande operativne zone Dukađin - izvještaj o ljudima koji su ubijeni i zbog čega su ubijeni, a riječ je o Albancima.\n"U pitanju je više od 30 Albanaca, a čak je i rukom pisan spisak od nekog iz Štaba. Ovi uniformisani Albanci su bili pripadnici policije Srbije koje su oni tretirali kao kolaboracioniste i zbog toga su ih likvidirali", rekao je Drecun.\nOn je pokazao i dokumentaciju u slučaju "bunker" u Đakovici, zoni Ramuša Haradinaja, gdje je otkrivena masovna grobnica sa najmanje 10 tijela, o čemu je italijanski Kfor napravio uviđaj 1999. godine, a došao je i forenzički tim iz Švedske, ali je "međunarodno prisustvo" kompletnu dokumentaciju "stavilo u fijoku".\nDrecun smatra da je "naučena" lekcija u vezi sa svjedocima, odnosno njihovim ubistvima tokom suđenja Haradinaju, te da je mehanizam njihove zaštite značajno bolji uprkos tome što Albanci pokušavaju da saznaju ko su mogući svjedoci.\n"Sada već postoji poprilično velika volja da se dokaže su Albanci preko OVK počinili užasan zločin i da moraju da se suoče sa odgovornošću, da budu procesuirani oni koji su odgovorni za taj zločin", kaže Drecun.\nOn očekuje da će se na listi osumnjičenih naći i osobe poput predsjednika samoproglašenog Kosova Hašima Tačija, predsjednika kosovskog parlamenta Kadri Veseljija, a bivši komandant OVK Šukri Buja je pozvan da da izjavu.\n"Imamo podebeo dosije za njega i vidimo da ga Specijalizovano tužilaštvo tretira veoma intenzivno. Interesantno je da Specijalizovano tužilaštvo ima fokus na Dreničkoj grupi, kojom rukovodi Tači. To je terorističko-kriminalna grupacija koju je identifikovao Dik Marti. On nije samo govorio o Dreničkoj grupi, već i o drugim klanovima, poput Hradnajevog", kaže Drecun.\nOn ističe da Specijalizovano tužilaštvo insistira i radi i na utvrđivanju komandne odgovornosti.\nDrecun je rekao da je radna grupa predočila dokumentaciju o organizacionoj strukturi OVK, na osnovu oroginalne dokumentacije koju su pripadnici snaga bezbjednosti zaplijenili tokom razbijanja terorističkih štabova i uporišta 1998. i 1999. i po tom osnovu ni Tači ni Haradinaj ne mogu da izbjegnu odgovornost.\nOn je upozorio da će, ako Haradinaj bude treći put oslobođen, biti izgubljena posljednja prilika da se skoro najveći ratni zločinac na Kosovu i Metohiji suoči sa pravdom i da počne da snosi odgovornost za nedjela.


NAUČNICI TVRDE: Seme piskavice delotvorno u snižavanju holesterola : Nadlanu.com\nNAUČNICI TVRDE: Seme piskavice delotvorno u snižavanju holesterola\nObjavljeno 3. mar 2022. / 15:15:39\nIstraživanje objavljeno u "Džurnal of femili praktis" ukazuje da konzumacija ove hrane koja se uzgaja u južnoj Evropi, zapadnoj Aziji i severnoj Africi može da izazove značajno smanjenje visokog nivoa holesterola.\nPrema klinici "Mejo", pet do 10 grama ili više rastvorljivih vlakana dnevno snižavaju LDL holesterol, poznat kao loš holesterol jer začepljuje arterije. Međutim, postoje i druge namirnice, poput zrna ječma, koje su takođe odličan izvor vlakana, sposoban da spreči srčana oboljenja uzrokovana visokim nivoom holesterola.\nGrčko seme piskavice u Srbiji se može naći u prodavnicama zdrave hrane, a one preporučuju da se za unutrašnju upotrebu prelije kafena kašika sa 600 ml hladne vode, ostavi da stoji tri sata, pa procedi. Dobijenu količinu treba popiti u toku dana podeljeno u tri jednake doze.\narterijeholesteroljetralos holesterolpiskavicaseme piskavicevlakna


Potvrđen kvalitet vakcine proizvedene u Torlaku\nBeograd/Moskva, 19. maj 2021.\nKabinet ministra bez portfelja u Vladi Republike Srbije zaduženog za inovacije i tehnološki razvoj saopštio je danas da je Ruski nacionalni institut za epidemiologiju i mikrobiologiju Gamaleja potvrdio kvalitet vakcine proizvedene na Torlaku i odobrio da se u budućnosti u ovom srpskom institutu proizvodi vakcina "Sputnjik V" protiv koronavirusa.\nSrbija će tako postati prva zemlja u Evropi koja proizvodi vakcinu "Sputnjik V", saopšteno je sa sastanka koji su danas u Moskvi održali ministar bez portfelja zadužen za inovacije i tehnološki razvoj i predsednik Mešovitog komiteta za saradnju sa Rusijom Nenad Popović i direktor Instituta Gamaleja Aleksandar Gintsburg.\nPopović je podsetio na to da su validacione serije vakcine iz Torlaka prošlog meseca poslate na proveru u Institut Gamaleja.\nRuski institut je potvrdio da vakcine proizvedene u Torlaku zadovoljavaju propisane standarde kvaliteta. Danas smo od naših ruskih partnera primili tu potvrdu i dobili smo odobrenje da krenemo dalje sa proizvodnjom, rekao je on.\nMinistar je istakao da je ovo važna vest jer će naša zemlja ponovo postati sila u proizvodnji vakcina, a to je danas kao da imate najmoćnije oružje kojim štitite bezbednost svojih građana.\nSrbija će veoma brzo imati dovoljno vakcina da potpuno pokrije svoje unutrašnje potrebe, a sa predsednikom Srbije Aleksandrom Vučićem razgovaraćemo o tome gde treba uputiti vakcine van granica Srbije, kako bismo pružili pomoć našim partnerima u regionu i Evropi u borbi protiv koronavirusa, rekao je on.\nPopović je izrazio zahvalnost predsedniku Vučiću na podršci u ovom važnom projektu, Vladi Srbije, rukovodstvu i zaposlenima u Institutu Torlak, kao i svima drugima koji su verovali da će ovaj trenutak doći i da će Srbija, uz pomoć Rusije, proizvoditi na svojoj teritoriji vakcine protiv koronavirusa.\nGintsburg je izrazio zadovoljstvo zbog odobrenja validacionih serija vakcina proizvedenih u Torlaku, ukazavši na to da je taj naš institut renomirana naučnoistraživačka ustanova sa stogodišnjom tradicijom, koja ima odlične naučnike i stručnjake.\nOn je preneo zahvalnost ministru Popoviću na poverenju koje srpski narod i državno rukovodstvo ukazuju vakcini koju je razvio Institut Gamaleja, istakavši da je u ovom trenutku to vakcina sa najvišom potvrđenom efikasnošću na svetu od preko 94 odsto.\nDirektor Instituta Gamaleja je prihvatio poziv ministra Popovića da poseti našu zemlju u cilju produbljivanja naučne i tehnološke saradnje Srbije i Rusije, navodi se u saopštenju.


04.03.2021 / 15:20 Svijet - Evropska komisija\nDvadesetsedmočlana EU izvijestila je komitet Svjetske trgovinske organizacije da je stavila „na čekanje“ svu razvojnu saradnju s Mijanmarom koja bi podržala vojne vlasti, saopćio je trgovinski zvaničnik sa sjedištem u Ženevi, prenosi Reuters.\nEvropska komisija, izvršni organ EU, potvrdila je da je suspendovala budžetsku podršku, koja je u prošloj godini iznosila više od 200 miliona eura kroz posebne programe koji obično traju četiri godine.\nOdluka EU uslijedila je nakon međunarodnih osuda vojnog puča od 1. februara u Mijanmaru u kome je svrgnuta izabrana vlada Aung San Suu Kyi. Dok se protesti nastavljaju protiv hunte, specijalna izaslanica Ujedinjenih nacija za Mijanmar saopćila je da je 38 ljudi poginulo u srijedu.\nMijanmar uživa povlastice od sheme EU „Sve osim oružja“, koja omogućuje bescarinski režim za njegov kompletan izvoz, izuzev oružja i municije, na tržište EU od 450 miliona potrošača.


Ističu rokovi za nabavku pasoša - Prnjavorski informativni portal\nTender za nabavku pasoških knjižica, raspisan početkom novembra ove godine, biće zatvoren danas. Ipak, to ne znači da će ovaj trogodišnji posao vrijedan 22,2 miliona KM biti zaključen s obzirom na to da će, prema nezvaničnim informacijama, o svemu konačnu riječ dati Kancelarija za razmatranje žalbi, koja je već jednom poništila ovu javnu nabavku.\nTender za ovaj posao raspisan je 9. novembra, a rok za dostavu ponuda je 27. decembar ove godine i to je drugi put da Agencija za identifikaciona dokumenta, evidenciju i razmjenu podataka (IDDEEA) raspisuje ovu javnu nabavku.\nU međuvremenu, odnosno nakon 9. novembra jedan od ponuđača se žalio na tendersku dokumentaciju i KRŽ je trebalo da donese odluku po tom pitanju, ali u IDDEEA juče nismo uspjeli saznati šta je odlučeno jer niko nije želio govoriti o toj temi, a direktor Edim Nesimi se nije javljao na mobilni telefon.\nPrema nezvaničnim informacijama, već ove sedmice u cijelu priču mogao bi se uključiti i Savjet ministara BiH s obzirom na to da u martu ističe ugovor sa sadašnjim dobavljačem pasoških knjižica, odnosno banjalučkom firmom “Muehlbauer”, a do tada, po svemu sudeći, tenderska procedura neće biti okončana jer će se na odluku IDDEEA sasvim sigurno žaliti firma koja ne bude izabrana kao najpovoljnija.\nU tom slučaju IDDEEA s obzirom na to da nema zaliha, neće imati pasoških knjižica i izdavanje pasoša biće blokirano. U IDDEEA su ranije rekli da su uputili dopis Savjetu ministara BiH tražeći da oni predlože moguće rješenje kako ne bi bio obustavljen postupak izdavanja pasoša građanima.\nPijan sletio s puta, povrijeđen suvozač\nPostavio rotaciju na privatni automobil i glumio policajca


Mesec dana tradicionalnih srpskih proizvoda u Lidlu › Made-in-Germany.rs\nNa policama nemačkog trgovinskog lanca Lidl Srbija od 19. novembra, pa tokom narednih mesec dana, naći će se i tradicionalni proizvodi malih proizvođača iz različitih regiona naše zemlje.\nU želji da pomogne razvoj srpskog preduzetništva, Lidl je odabarao više od 50 malih privrednika koji na tradicionalan način prave svoje proizvode, a koje će pod oznakom „Mali zanat, velika strast“ promovisati mesec dana u okviru svoje ukupne ponude. Od četvrtka 19. novembra, svaka nedelja biće posvećena proizvođačima iz jedne regije Srbije, prvo iz Vojvodine, pa iz centralne i zapadne, a na kraju i iz istočne i južne Srbije.\nTako će mali privrednici iz različitih krajeva Srbije imati priliku da predstave svoje proizvode potrošačima u 30 gradova širom zemlje. Izabrani proizvođači su mala porodična gazdinstva sa velikom tradicijom. Kako kažu u kompaniji, cilj projekta se ogleda u podršci kontinuitetu poslovanja malih proizvođača u Srbiji, koji na ovaj način mogu povećati svoje prisustvo na tržištu van svojih regija i učvrstiti i proširiti svoje poslovanje.\nIz Lidla poručuju da će u okviru ponude „Mali zanat, velika strast“ potrošači “imati priliku da se uvere u kvalitet sireva, mesnih proizvoda, džemova i mnogih drugih domaćih proizvoda koji su proizvedeni sa puno strasti i ljubavi”. Stoga pozivaju kupce da posete njihove prodavnice i pronađu nalepnicu „Mali zanat, velika strast“ na proizvodima iz naših krajeva i sami se uvere u posvećenost i kvalitet!\nOd MiG na 22/11/2020 / AKTUELNO / Ostavite komentar


Unesko - Blic Online\nŠpanija traži da RAZGOVORI ISPRED KUĆA budu baština UNESKA: Običaj je da se kada dnevna vrućina počne da popušta, na ulicu iznose stolice radi priče na otvorenom\nSelo Algar kod Kadisa na jugu Španije, zatražilo je da tradicija večernjih razgovora na otvorenom, koji se tokom leta upražnajva širom te zemlje, bude svrstana na listu nematerijalne kulturne baštine Uneska.\nMinistarka kulture, omladine i sporta u vladi Kosova Vljora Dumoši izjavila je da će uskoro pripremiti sve dosijee potrebne za prijavu u Unesko, prenosi Ekonomia Onlajn.\nU ovoj zemlji SAUNA je deo SVAKODNEVNOG ŽIVOTA, a sada se našla i na vrlo bitnoj listi\nFinska sauna dodata je na UNESCO-ov popis svetske kulturne baštine, objavili su u četvrtak agencija UN-a i finska vlada.\nUpis zlakuskog lončarstva na Uneskovu Reprezentativnu listu nematerijalnog kulturnog nasledja rezultat je višedecenijskog predanog zalaganja samih zlakuskih lončara da očuvaju zanat svojih dedova i pradedova, kazala je danas Tanjugu Biljana Djordjević, šef odeljenja za arhivsku i dokumentarnu gradju Narodnog muzeja u Beogradu.\nNovi predlozi Srbije Unesku: Tri SRPSKA ĆILIMA staviti na listu svetske kultrune baštine\nDržava će do marta zvanično predložiti Unesku da na listu svetske kulturne baštine uvrsti i tri ćilima iz Srbije: pirotski, staparski i sjeničko-pešterski, najavila je danas potpredsednica vlade i predsednica Koordinacionog tela za rodnu ravnopravnost Zorana Mihajlović.\nGeneralna direktorka UNESKO-a Odri Azule započela je svoju posetu Srbiji obilaskom Devete beogradske gimnazije, zajedno sa ministrom prosvete, nauke i tehnološkog razvoja Mladenom Šarčevićem, gde se upoznala s radom škole i rezultatima koje postižu njeni učenici.\nU Srbiji godišnje 1.000 ZEMLJOTRESA, većinu skoro da ne osetimo\nEpicentar zemljotresa koji je juče rano ujutro probudio i uznemirio građane Novog Pazara bio je na tek stotinak metara od srednjovekovnog Manastira Đurđevi stupovi, zadužbini Stefana Nemanje iz 12. veka koja je na Uneskovoj listi svetske baštine.\nPredsednik Aleksandar Vučić poručio je danas u Leskovcu da je pristojna Srbija ustala, da sačuva svoju zemlju, i od onih iznutra i od onih spolja, koji bi da je sruše.\nIzgledi takozvane države Kosovo za prijem u Unesko u ovom trenutku bili bi manji nego 2017. godine kada su u poslednji čas povukli svoj zahtev, smatra bivši ambasador Srbije pri ovoj agenciji UN za obrazovanje, nauku i kulturu Darko Tanasković.\nPredavanje "Kulturno nasleđe Srbije: Srbija i Unesko" biće održano 23. januara u 20h u Hotelu "Metropol" u Beogradu.


Prva struja iz vjetra u Bosni i Hercegovini u novembru 2015.\nHome » News Archive » BiH News » Prva struja iz vjetra u Bosni i Hercegovini u novembru 2015.\nIzgradnja prvog vjetroparka u BiH na planini Trusini, kod Nevesinja, u koju će britanska kompanija "Kermas" uložiti oko 150 miliona maraka, trebalo bi da bude završena i puštena u rad u novembru sljedeće godine.\nInače, Vlada RS je na prijedlog Komisije za koncesije RS, na jednoj od posljednjih sjednica, dala saglasnost da firma "Kermas" postane većinski vlasnik udjela u koncesionom preduzeću "Eol prvi" iz Nevesinja, koje je nosilac projekta, čime su stvoreni uslovi da se počne s realizacijom investicije izgradnje prvog vjetroparka u RS i BiH.\nZlatko Mandžuka, direktor firme "Eol prvi" iz Nevesinja, rekao je da se sadašnje aktivnosti odnose na završne pregovore s proizvođačem opreme, odnosno vjetroagregata i opreme za izgradnju priključka na mrežu. "Očekujemo da će ugovor o kupovini opreme i ugovor o izgradnji priključka na mrežu, čija je zajednička vrijednost oko 120 miliona maraka, biti potpisani do 15. januara ili u roku od narednih mjesec dana", rekao je Mandžuka i dodao da će ovi ugovori biti potpisani u Nevesinju, gdje se i nalazi sjedište koncesionara "Eol prvi".\nŠto se tiče izbora opreme, Mandžuka je rekao da se "Eol prvi", kao nosilac koncesije, opredijelio za turbine najvećeg svjetskog proizvođača, danskog "Vestasa". Kako je istakao, ugovor o priključku na mrežu, kako očekuju, potpisaće sa domaćom firmom specijalizovanom za poslove ove vrste.\nPrema njegovim riječima, "Elektroprenos BiH" im je u realizaciji ovog projekta velika pomoć i stručna podrška.\n"Nedavno smo im dostavili projekat dalekovoda na reviziju, a isto će biti urađeno i s projektom izgradnje trafo-stanice. 'Elektroprenos BiH' će biti i nadzorni organ prilikom gradnje priključka vjetroparka Trusina na postojeću prenosnu mrežu", rekao je Mandžuka i dodao da očekuju da ugovor o priključku na mrežu potpišu s "Elektroprenosom BiH" najkasnije do kraja ovog mjeseca. S obzirom na specifičnu prirodu vjetroparka kao energetskog postrojenja, Mandžuka je kazao da su građevinski radovi svega oko deset odsto investicije.\n"Zbog klimatskih uslova na Trusini, gdje je nadmorska visina 1.000 metara, nova građevinska sezona će početi krajem marta iduće godine. Građevinski radovi će se izvoditi tokom perioda od pet mjeseci i to će biti dovoljno da se vjetropark Trusina otvori i počne s radom tokom novembra iduće godine", kazao je on. Pored toga, ističe da će u građevinske radove biti uključena jednim dijelom i lokalna građevinska operativa.\nMandžuka je ponovio da je strateški partner za izgradnju vjetroparka firma "Kermas", u vlasništvu Danka Končara, koji živi i radi u Londonu, a porijeklom je sa naših prostora. Ova kompanija, koja se, pored ostalog, bavi i energetikom, posluje u više zemalja svijeta, te se njena vrijednost procjenjuje na više od 1,5 milijardi evra.\nInače, Vlada RS je firmi "Eol prvi" u oktobru 2012. godine dala koncesiju na 30 godina za izgradnju vjetroparka sa 17 turbina na Trusini ukupne instalisane snage od 51 megavat. Visina vjetroturbina biće 84 metra s promjerom krilnog rotora od 112 metara. U Strategiji razvoja energetike u RS do 2030. godine, kao najperspektivnije područje za izgradnju vjetroelektrana navedena je upravo istočna Hercegovina, odnosno prostor od Kalinovika do Trebinja.


Održan protest za čist vazduh u Beogradu. Najavljen marš za čist vazduh u više gradova Srbije - Mašina\nNa početku protesta okupljenima se obratio Vladimir Radojičić iz inicijative Ne davimo Beograd, on je naglasio da vazduh koji dišemo bukvalno nas ubija.\nProšlo je gotovo godinu dana kada je inicijativa zahtevala hitnu sednicu Vlade Srbije, umesto toga gradonačelnik i zamenik gradonačelnika nominuju Beograd za zelenu prestolnicu Evrope.\nRadojičić je podsetio da je predsednik Srbije pre par meseci rekao da zagađenje traje samo nekoliko dana i da treba da izaberemo da li želimo životni standard ili čist vazduh. Umesto konkretnih akcija premijerka je rekla da nema mesta panici i najvaila formiranje radne grupe, dok ministar zaštite životne sredine Goran Trivan prebacuje krivicu na građane.\nProfesor Vladimir Đurđević naglasio je da je zagađenje vazduha ozbiljan problem koji postoji već desetak godina ali da su zahvaljujući različitim aplikacijama danas građani mnogo svesniji zagađenja. Izgovor da se zagađenje dešava usled vremenskih prilika ne stoji jer mnogi gradovi u Evropi i svetu imaju razrađene strategije za sprečavanje zagađenja pri svim vremenskim uslovima. Osim Beograda ne smeju se zaboraviti i drugi gradovi gde postoji veliko zagađenje vazduha a gde nema ni automatskih mernih stanica i gde ima manje ljudi koji mogu da skrenu pažnju na zagađenje.\nNa protestu je govorio i Ljubomir Nenadović iz Valjeva.\nValjevo je rekorder po zagađenju vazduha i tokom 2017. godine bilo je 170 dana sa prekoračenim dnevnim vrednostima suspendovanih čestica. Građane Valjeva niko ne čuje i zato je jako važno da se i Beograd budi i priča raste.\nNatalija Simović iz inicijative Ne davimo Beograd, skrenula je pažnju da je pored tenisa Srbija prva i po zagađenju u Evropi. Inicijativa je tokom prethodnih meseci posadila preko 300 stabala a razvijene su i kratkoročne i dugoročne mere kako bi se ublažilo zagađenje vazduha. Ove mere su predate, Vladi Srbije, Sekretarijatu za životnu sredinu grada Beograda kao i Ministrarstvu zaštite životne sredine.\nNakon govora organizovana je protestna šetnja do Vlade Srbije.\nIspred zgrade Vlade Radomir Lazović najavio je da će 29. januara u više gradova biti organizovan marš za čist vazduh a da će se najverovatnije proširiti i na celi Balkan. Lazović je upitao da li je profit bitniji od zdravlja i ponovio da je ključno učešće i aktivizam građana kao najjače društvene karike.


Prihvaćena ostavka direktora RTVIS | Palelive.com\nPočetna Regija Istočno Sarajevo Prihvaćena ostavka direktora RTVIS\nISTOČNO SARAJEVO – Skupština grada Istočno Sarajevo prihvatila je na današnjoj sjednici neopozivu ostavku direktora Radio-televizije Istočno Sarajevo /RTVIS/ Aleksandra Kostovića, a za vršioca dužnosti direktora imenovan je Branislav Ilić.\nKostović je istakao da je ostavku podnio iz moralnih razloga.\n“Finansijska situacija na RTVIS je već dugo veoma teška, ja sam dao sve od sebe da se ovaj problem riješi i ne mogu više od ovoga”, rekao je Kostović i dodao da su radnici već dva mjeseca u štrajku, a izlaza još nema.\nGradonačelnik Istočnog Sarajeva Nenad Samardžija izjavio je novinarima nakon sjednice Skupštine da je razgovarao sa predsjednikom Republike Srpske Miloradom Dodikom koji mu je rekao da želi da se uključi u rješavanje problema u RTVIS, kao i Vlada Srpske.\n“Kao rezultat ovih aktivnosti, Narodna skupština Republike Srpske je donijela zaključak na osnovu koga obavezuje resorno ministarstvo, odnosno Vladu Srpske, da u sklopu rješavanja novog načina finansiranja medija u Republici Srpskoj iznađe način za finansijsku konsolidaciju ove medijske kuće”, rekao je Samardžija.\nOn je naglasio da je juče poslao pismo adresirano na Vladu Srpske i resorno ministarstvo u kome traži hitan sastanak kako bi svi dali svoj doprinos s ciljem rješavanja ovog problema.\nSamardžija je ponovio da je jedno od rješenja u RTVIS, s obzirom na nagomilane obaveze, pokretanje radnog stečaja.\nOn je naglasio da očekuje od Sindikata RTVIS da da podršku vršiocu dužnosti direktora, kao i da predloži nove inicijative kako bi se problem riješio.\nSamardžija je naglasio da grad redovno izmiruje svoje obaveze prema ovoj medijskoj kući.\nOdbornici su danas raspravljali i o informaciji o stanju privrede u gradu i konstatovali da je ono veoma teško. “Ogromni su gubici i privrednici se suočavaju sa nepremostivim problemima i određenim sistemskim rješenjima koja nisu povoljna za njih”, rekao je on.\nSamardžija je rekao da podržava aktivnosti i izjave predsjednika Dodika i predsjednika Vlade Republike Sršske Željke Cvijanović da će se sredstva vezana za finansiranje i pomoć privredi preko Investiciono-razvojne banke u naredom periodu u prioritetu usmjeravati u istočni dio Republike Srpske.\nPrema njegovim riječima, u tom smislu i grad će uzeti učešće i dati svoj doprinos u rješavanju problema, a vrlo brzo očekuje i sastanak u Vladi Srpske kada će istaći prioritete i zamoliti da pod istim uslovima u prioritetu posao dobijaju preduzeća iz istočnog dijela Republike Srpske.\nOdbornik SNSD-a Željko Stojanović rekao je da vlast grada Istočno Sarajevo želi stečaj za RTVIS, a SNSD se bori da do toga ne dođe.\nStojanović je naglasio da je u rješavanje problema RTVIS uključen i predsjednik Dodik i Vlada Srpske.\n“Dalji postupci su jasni jer je Narodna skupština Republike Srpske donijela zaključak da Vlada Srpske u narednom periodu iznađe način za preuzimanje i finansijsku stabilizaciju ove medijske kuće”, rekao je Stojanović.\nOn je podsjetio da RTVIS već duže vrijeme posluje sa gubitkom, grad nije reagovao, a Nadzorni odbor se nije ni sastajao i gomilali su se gubici.\nGubici RTVIS dostigli su cifru od 2,5 miliona KM.\nOdbornici su na današnjoj sjednici za novog direktora Turističke organizacije grada Istočno Sarajevo imenovali Branku Spasojević.\nPrethodni članakArheolozi završili svoj dio posla na temeljima srednjovjekovne crkve kod Sokoca\nNaredni članakPočelo uklanjanje mina u Boškovićima


Sremske Novine » Za ravnomerno i pouzdano grejanje\nDirektor Slavko Sladojević u obilasku radova\nJoš u toku protekle grejne sezone Javno – komunalno preduzeće „Toplifikacija“ iz Sremske Mitrovice ušlo je u pripreme za remont i investicione aktivnosti koje su planirane između dve grejne sezone.\nKako je istakao Slavko Sladojević, direktor ovog javnog preduzeća, grejna sezona je završena 20. aprila, i trajala je pet dana duže nego što je planirano, a sistem je bio operativan sve do 1. maja.\n– Tek smo tada krenuli u remont i u realizaciju svih onih investicija koje smo planirali za ovu godinu. Prva faza remonta je završena ovih dana, što znači da smo otklonili sve one nedostatke koje smo primetili tokom protekle grejne sezone. U sklopu te prve faze iskoristili smo priliku i da otklonimo veliku havariju koju smo imali tokom protekle godine, kada je došlo do pucanja magistralnog toplovoda i kada je postojala opasnost da ceo grad ostane bez grejanja najmanje sedam dana. Tada smo našli privremeno rešenje, s obzirom da se radilo o pucanju magistralnog toplovoda ispod pružnog prelaza između „Šećerane“ i „Kornprodukta“, na veoma nezgodnom mestu. Te radove smo završili pre nekoliko dana, odnosno zamenili smo 48 metara cevi i tako sanirali kvar, a ujedno smo zamenili i izolaciju na delu trase u dužini od 130 metara. Nadam se da iduće grejne sezone ne bi trebalo da bude problema u tom delu toplovoda – objašnjava nedavno završene radove direktor „Tpolifikacija“ Slavko Sladojević.\nPrema njegovim rečima, osim pomenutih poslova, radnici ovog javnog preduzeća ove godine su završili i radove kod kružne obilaznice, pored Carske palate, gde su uradili bajpas na sistemu, odnosno stavil nove cevi u dužini od oko 120 metara.\nTrenutno „Toplifikacija“ izvodi radove u mitrovačkom naselju „Matija Huđi“. Tu se menjaju cevi na trasi prema „Zmajevoj“ školi, gde je često dolazilo do curenja na toplovodu.\n– Nove cevi biće većeg prečnika, što će omogućiti da škola, ali i svi korisnici priključeni na taj deo toplovoda, imaju sigurnije grejanje. Takođe, to će omogućiti i budućim korisnicima, koji to budu želeli, da se priključe na toplovod, jer će se na ovaj način povećati njegov kapacitet. Ove godine krećemo i u veliku investiciju rešavanja problema automatizacije podstanice na nivou celog grada. Investicija je jako velika, tako da je nećemo moći završiti za godinu dana, nego sukcesivno, kako nam to sredstva budu dozvoljavala. Takođe, ove godine krećemo i sa radovima u naselju „Kamenjar“, gde ćemo automatizovati šest podstanica, izvršiti razdvajanje toplovodne mreže i izgraditi tri šahta.To će omogućiti izbalansirano grejanje u svim stanovima u tom naselju – kaže direktor Sladojević.\nNova izolacija na cevima\nKada se vrednost svih ovih poslova sabere, dolazi se do podatka da će mitrovačka „Toplifikacija“ ove godine u investicije i održavanje uložiti oko 17 miliona dinara iz sopstvenih izvora. Za koji dan ulazi se u drugu fazu remonta, sistem će se još jednom pregledati, izvršiće se njegovo balansiranje i regulacija protoka, kako bi već 15. septembra bio spreman za predstojeću grejnu sezonu.\n– Cilj svih ovih aktivnosti jeste da se smanji potrošnja energenata i da grad dobije što pouzdaniji sistem grejenja, te da našim potrošačima omogućimo da što bezbolnije pređu na naplatu grejanja na osnovu potrošnje, što će biti i naša zakonska obaveza za nekoliko godina – kaže direktor Slavko Sladojević.


„Njujork dejli njuz“ treba da se izvini za članak o ubistvu Karlova - Sputnjik Srbija\n15:46 21.12.2016 (osveženo 16:06 21.12.2016) Preuzmite kraći link\nPortparolka Ministarstva spoljnih poslova Rusije Marija Zaharova zahteva od lista „Njujork dejli njuz“ da se izvini zbog članka novinara Gerša Kuncmana o ubistvu ruskog ambasadora u Ankari Andreja Karlova.\nU tekstu je Kuncman uporedio ruskog ambasadora sa ambasadorom nacističke Nemačke Ernstom fon Ratom kojeg je ubio jevrejski student Heršel Grinšpan 1938. godine u znak protesta protiv ratnih zločina Adolfa Hitlera.\n„Što se tiče poređenja ambasadora Andreja Karlova sa ambasadorom Trećeg rajha, reći ću jedno: danas ćemo glavnom uredniku lista koji je objavio ovaj ksenofobični članak koji opravdava terorističku akciju poslati pismo u kojem se traži izvinjenje“, napisala je Zaharova na svojoj stranici Fejsbuku.\nOna je takođe ukazala da je Kuncman uporedio terorističke metode DAEŠ-a i Nusra fronta sa borbom Jevreja protiv antisemitizma krajem 30-ih godina prošlog veka. U vezi sa tim, Zaharova je pozvala antifašističke organizacije da daju svoju ocenu ovog članka.\nRanije je saopšteno da je novinar lista „Njujork dejli njuz“ Gerš Kuncman u tekstu o ubistvu ruskog ambasadora izjavio da „neće roniti suze zbog Karlova“. Autor kolumne „iznenađen je što se to ubistvo nije dogodilo mesecima ranije“.\nčlanak, izvinjenje, Njujork dejli njuz, Gerš Kuncman, Marija Zaharova


05.05.2018 u 11:10\nPolicija zaplenila jednu tonu rezanog duvana od Šapca\nŠABAC - Pripadnici Ministarstva unutrašnjih poslova u Šapcu su na tri lokacije u okolini grada zaplenili oko tonu rezanog i duvana u listu, čija se vrednost procenjuje na više od 900.000 dinara. Policija je 470 kilograma rezanog duvana, 526 kilograma duvana u listu, tri mašine za rezanje, dve prese, više od 20 noževa za rezanje duvana i tri elektronske vage, pronašla u pomoćnim prostorijama i podrumima vlasništvo četvorice muškaraca, saopšteno je iz MUP-a. Protiv četvorice osumnjičenih iz Šapca i okoline, starosti od 30 do 42 godine, podnete su krivične prijave u redovnom postupku, zbog postojanja osnova sumnje da su izvršili krivična dela nedozvoljena proizvodnja. (Tanjug)\n10.04.2018 u 15:18\nPrijavio lažno razbojništvo da bi prisvojio novac\nŠABAC - Pripadnici Ministarstva unutrašnjih poslova u Šapcu, po nalogu nadležnog tužilaštva, podneće krivičnu prijavu u redovnom postupku protiv 27-godišnjeg muškarca iz Šapca, zbog postojanja osnova sumnje da je izvršio krivično delo lažno prijavljivanje. Osumnjičeni, koji je radnik jedne kladionice, prijavio je policiji da ga je na ulici presreo nepoznati muškarac, udario u glavu, a potom mu oteo 110.000 dinara pazara iz kladionice, saopštila je Policijska uprava Šabac. Operativnim radom, policija je utvrdila da je osumnjičeni prijavio nepostojeće razbojništvo kako bi novac uzeo za sebe. (Tanjug)\n31.01.2018 u 18:06\nUhapšeni zbog heroina, amfetamina i marihuane\nŠabac - Šabačka policija uhapsila je dve osobe iz okoline tog grada pošto je u njihovom stanu otkrila više od kilograma narkotika i pištolj sa 100 metaka. Kako je saopšteno, uhapšeni su S.B. (38) i S.B. (36) u čijem je stanu policija pronašla oko 550 grama heroina, 403 grama amfetamina i 330 grama marihuane. Oni su osumnjičeni za neovlašćenu proizvodnju i stavljanje u promet opojnih droga i nedozvoljenu proizvodnju, držanje, nošenje i promet oružja i eksplozivnih materija i određeno im je zadržavanje do 48 časova, nakon čega će, uz krivičnu prijavu, biti privedeni Višem javnom tužilaštvu u Šapcu. (Beta)\n31.01.2018 u 17:07\nPrilikom provale teško povredili čuvara firme\nPripadnici policije u Šapcu rasvetlili su šest teških krađa i tri teške krađe u pokušaju i, po nalogu nadležnog tužilaštva, podneli krivičnu prijavu u redovnom postupku protiv trojice muškaraca iz okoline Šapca i jednog iz okoline Rume, saopšteno je iz MUP-a Srbije. Trojica Šapčana terete se da su prilikom provale u jednu firmu, nakon što se aktivirao alarm, pokušali da pobegnu i vozilom udarili u metalnu kapiju. Tom prilikom kapija se odbila od vozila i povredila čuvara, kom su konstatovane teške telesne povrede, pa je protiv njih podneta i krivična prijava za krivično delo teška dela protiv opšte sigurnosti. Postoje osnovi sumnje da su oni tokom prethodne godine provaljivali u kuće na teritoriji Šapca i prigradskih naselja i nakon izvršene premetačine prisvajali novac, nakit i raznu\n16.12.2017 u 11:00\nUhapšen u Šapcu zbog ubistva\nPolicija u Šapcu uhapsila je M.V. (48) zbog sumnje da je ispred ugostiteljskog objekta iz vatrenog oružja ranio 47-godišnjeg muškarca koji je od zadobijenih povreda preminuo, saopštilo je danas Ministarstvo unutrašnjih poslova. Kako se navodi, osumnjičenom je određeno zadržavanje do 48 časova, a tereti se za ubistvo. On će uz krivičnu prijavu biti sproveden tužiocu Višeg javnog tužilaštva u Šapcu. (Beta)\n11.12.2017 u 12:01\nUhapšeni zbog prevara starijih građana - obećavali pomoć i uzimali novac\nPripadnici Ministarstva unutrašnjih poslova u Šapcu uhapsili su P. D. (1983) i K. Ž. (1983) iz Šapca, zbog postojanja osnova sumnje da su izvršili krivično delo prevare, kojim su oštetili više starijih sugrađana, saopšteno je iz MUP-a Srbije. Sumnja se da su se oni, u prethodnih mesec dana na teritoriji grada Šapca, uglavnom starijim sugrađanima predstavljali kao predstavnici humanitarnih organizacija ili političkih partija i obećavali različitu vrstu pomoći ukoliko im plate određenu sumu novca. Osumnjičeni su, uz krivičnu prijavu, privedeni zameniku osnovnog javnog tužioca u Šapcu, koji im je odredio pritvor do 30 dana, navodi se u saopštenju.


Žikić vicešampion Srbije, Petrovićeva najbolja u Beogradu - Dnevnik Juga\nPočetna / DRUŠTVO / Žikić vicešampion Srbije, Petrovićeva najbolja u Beogradu\nIna Dendić 06/07/2019\tDRUŠTVO, Niš, SPORT Ostavi komentar\nNa teniskim terenima u Somboru završeno je Letnje prvenstvo Srbije u konkurenciji dečaka i devojčica do 12 godina. Turnir je održan tokom vikenda u organizaciji Teniskog saveza Srbije (TSS). Šampion regiona Aleksandar Žikić, teniser Teniske akademije Živković (TAŽ) iz Niša je stigao do vicešampionske titule u dublu.\nDok se u Somboru igralo prvenstvo, teniserka niške akademije Anđela Petrović je ponovo bila najbolja u Beogradu. Na terenima TK Crvena Zvezda igralo se Otvoreno prvenstvo Beograda. Anđela je u finalu bila bolja od beogradske teniserke Mie Vučković sa 2:1 (3/6, 6/3, 6/3).\nTeniski karavan se uskoro seli u Niš gde će naši teniseri pokušati da na domaćem terenu stignu do novih međunarodnih titula. Teniska akademija Živković je od 13. jula domaćin međunarodnog turnira iz serije Tennis Europe za tenisere i teniserke do 16 godina.\nPrethodni Druga nedelja „Vlasotinačkog leta“ u znaku gostiju iz Bugarske\nSledeći Podeljen novi broj glasnika Srpske napredne stranke\nSvim građanima koji koriste portal eUprava, dostupni su podaci iz 20 elektronskih evidencija i registara, …


Grčki maraton u potrazi za popustima u samouslugama | EurActiv Srbija\nGrčki maraton u potrazi za popustima u samouslugama\nObjavljeno : 28.03.2019.\t Tweet\nGrčki potrošači su veoma pokretni jer u potrazi za namirnicama s popustom obilaze mnoga prodajna mesta, pre svega samousluge - utvrđeno je istraživanjem Instituta za analizu maloprodaje potrošne robe (IELKA). Grci najčešće pazare, pored samoposluga, u pekarama ali su im korpe, uprkos sniženjima cena nekih proizvoda, sve praznije.\nAnalizirane su navike 2.000 potrošača, nastale tokom poslednjih godina duboke ekonomske krize, preneo je atinski list Katimerini.\nSamousluge su najposećenije - svega 1% anketiranih kaže da tamo nikada ne ide, a ostali idu bar triput nedeljno, i to u bar dva različita lanca samousluga, da bi uporedili ponudu i cene, pre no što nešto kupe.\nS druge strane, u samouslugama je utvrđeno da je popusta sve više, ali da su korpe kupaca na kasi sve manje pune, što po analitičarima znači da potrošači obavljaju kupovinu iz više puta, "u malim dozama".\nDruge po posećenosti su pekare gde 43% anketiranih kupuje namirnice bar pet puta nedeljeno. Na to utiče to što pekare u Grčkoj prodaju i mlečne proizvode, slatkiše, kolače, sitne poklone, a u poslednje vreme i mnogu drugu robu, među kojom je vodeća kafa.\nNa trećem mesetu po posećenosti su pijace gde 78% grčkih potrošača kupuje bar jednom nedeljno, i to pre svega voće i povrće koje retko nabavljaju drugde.\nČetvrta po posećenosti mesta kupovine namirnica su mesare (77%) i ribarnice i piljare (po 65%) - veoma popularne u Grčkoj, ali sve ređe, gde Grci mahom pazare takođe bar jednom nedeljno.\nNe samo što su grčki potrošači veoma pokretljivi, a proces odabira i kupovine složen, već konkretne proizvode dosledno kupuju na različitim mestima, birajući prodavce specijalizovane za pojedine vrste namirnica - konstatacija je istraživača.\nAnketom je utvrđeno da prosečan grčki potrošač namirnice kupuje čak 14 do 16 puta nedeljno, deleći broj odlazaka u kupovinu na samousluge (21%), pekare (23%), "mini-market" (15%), pijacu, mesare, ribarnice i piljare (po 10%).\nU zaključku istraživanja se ukazuje da posećenost prodajnih mesta nije u proporciji s potrošnjom novca, za šta su primer pekare s mnogo poseta radi kupovine (43%), ali tu kupljena roba je male vrednosti.\nSuprotno tome, grčki kupci u samouslugama ostavljaju čak 53% ukupne količine novca koji troše na namirnice.\nUz to, čak 82% anketiranih potrošača je zadovoljno odnosom cene i kvaliteta robe u samousulugama, a gotovo isto toliko (80%) kaže da je zadovoljno "iskustvom kupovine" u tim radnjama, kao i njihovom pouzdanošću, "udobnošću", raznovrsnošću robe i kvalitetom usluge osoblja supermarketa.\n: Grcima se ponovo stanjuju novčanici


O nama - Queen of Zlatibor\nJEDINSTVENA PONUDA APARTMANA\nSvaki apartman je posebno dizajniran kako bi svaka porodica imala najsavršenije iskustvo u očaravajućem i svetlom prostoru. Najsavremeniji nameštaj, tehnika i očaravajući pogled na ceo Zlatibor će Vam pružiti iskustvo koje ćete pamtiti zauvek.\nPrincip smart hotela je ono na šta smo posebno ponosni - za vlasnike apartmana smo obezbedili brzi optički internet, smart TV u sobama i mobilnu aplikaciju za video nadzor i room management.\nKristal plaketa za Brković Grupu\nBrković Grupa DOO treću godinu za redom, nosilac je "Kristalne plakete".\n"Kristal plaketa" predstavlja prepoznatljivi i prestižni simbol uspeha i pouzdanosti jedne kompanije u poslovnom svetu.\nOvaj međunarodno priznat brend zlatne bonitetne izvrsnosti krasi svega 3,6% kompanija koje su uspele da u periodu od poslednje tri godine postignu i, što je mnogo teže - održe najviše bonitetne ocene na osnovu postignutih rezultata.


Palilula pomaže lečenje male Milice - juGmedia\nPalilula pomaže lečenje male Milice\nNIŠ – Osmogodišnjoj Milici Mijajlović dijagnostikovana su četiri oboljenje, ometena je u razvoju, boluje od astme, deformiteta kičme i stopala, a prošle godine je imala i operaciju na srcu, zbog urođenog srčanog oboljenja.\nMilica je samo jedno od dvadesetak dece čiji su roditelji od gradske opštine Palilula tražili pomoć za lečenje.\nPorodici Mijajlović se nalazi u teškoj materijalnoj situaciji, sa mesečnim primanjem od 16.000 dinara, koliko iznosi invalidska penzija Miličinog oca Radoslava.\nOd te penzije izdržava se osam, do nedavno devet članova, jer Tanja i Radoslav imaju šestoro dece, jedna ćerka se skoro udala i izašla iz stana, a sa njima živi i Tanjin otac.\nMiličina braća i sestre nemaju nikakav zdravstveni problem i odlični su đaci i studenti.\nPredsednik opštine Palilula Boban Džunić obećao je pomoć, najpre u vidu finansijskih sredstava za odlazak u Beograd po rezultate i na kontrolu, na koju je trebalo da ode još prošle godine.\n„Već početkom naredne nedelje moći da ode u Beograd. Pozivam sve ljude dobre volje da pomognu i ovom, i svoj ostaloj deci, tako što će se priključiti ovoj našoj akciji „Pomozimo našoj deci“ za podršku lečenja teško obolele dece“, rekao je predsednik Palilula i podsetio da će ova akcija trajati dok god bude bilo potrebe za pomoć deci sa ove opštine.\nTakođe, svi roditelji kojima je potrebna pomoć za lečenje svoje dece, mogu i dalje da se obrate opštini.\nZa one koji žele da u narednom periodu uplate sredstva za pomoć deci mogu potpisati ugovor o donatorstvu, uplatom na namenski račun opštine Palilula 840-2879741-16, dok se zainteresovani građani mogu o načinu uplate informisati u opštini Palilula, na telefon 290-600.\nU Tupalovcu nastradala žena\nPrvi pčelarski sajam u Vranju pod nazivom “Pčelarski sajam jugoistočnog Balkana”, biće održan u subotu 16. septembra, u Sportskoj hali Vranje,…\nVeće Grada Niša odobrilo je danas prve radove na revitalizaciji Niške tvrđave u okviru kojih bi do jeseni trebalo da budu obnovljeni Letnja pozornica,…\nLESKOVAC – Organizatori Drum dum Fest-a raspisali su konkurs za izbor najboljeg mladog bubnjara, koji će biti izabran na takmičenju 29. i 30. juna,…


036 INFO PORTAL: „Traktor na putu – bezbedan i uočljiv“\nSavet za bezbednost saobraćaja grada Kraljeva sprovodi kampanju pod nazivom „Traktor na putu – bezbedan i uočljiv“. U nedelju 15. marta 2015. u 11 časova ova kampanja će biti sprovedena u Čukojevcu ispred škole.\nCilj kampanje je da preventivnim i edukativnim merama promeni negativne stavove i ponašanje vozača traktora koji dovode do rizičnih situacija i stradanja u saobraćaju, što bi trebalo da rezultira smanjenjem broja saobraćajnih nezgoda u kojima učestvuju vozači traktora.\nU kampanji učestvuju predstavnici Mesne zajednice i „Dunav osiguranja“ koji će tokom prepodneva obavljati tehničke preglede traktora.\nIzvor: Savet za bezbednost saobraćaja Kraljevo


Sjenica - Završena rekonstrukcija ulice Nove\nZvaničnom primopredajom radova Investitoru – opštini Sjenica, završena je rekonstrukcija ulice Nove u Sjenici.\nUlica Nova je dugačka 418 metara i povezuje industrijku zonu sa tranzitnom saobraćajnicom IB 29. Veoma je značajna za povezivanje industrijske zone sa ostalim saobraćajnicama, ali i značajnog dela gradskog naselja.\n“Ova ulica je sada bezbedna i najlepša u gradu”, dodao je Rasim Jahić, direktor Javnog preduzeća za uređivanje građevinskog zemljišta Sjenica i nadzor na ovom projektu. Zatim je i dodao da je prilikom rekonstrukcije ove ulice u potpunosti zamenjena kolovozna konstrukcija, da je ulica dobila granitne ivičnjake i savremene trotoare sa dekorativnim elementima.\nProjekat rekonstrukcije ulice Nove je poržalo Ministarstvo privrede Republike Srbije, a radove je izvodilo preduzeće “Novi Pazar – put”. Vrednost projekta rekonstrukcije iznosi 21,6 miliona dinara.


Neodgovarajuće garancije za višemilionske javne nabavke institucija BiH – Magazin Plus\nHome/Politika/BiH/Neodgovarajuće garancije za višemilionske javne nabavke institucija BiH\n“Sve navedeno u konačnici se može negativno reflektirati na budžet institucija i dovesti do obesmišljavanja cijelog procesa javnih nabava, jer se dovodi u pitanje da li su institucije dobile najbolju vrijednost za novac i da li su osigurale ravnopravan tretman svih ponuđača. Odsustvo potpunih i pouzdanih informacija o realizaciji ugovora otežava i provođenje analiza/evaluacija koje bi trebale da doprinesu unapređenju cjelokupnog sistema javnih nabavki”, piše u izvještaju.\n“Naime, prilikom analize zaključenih ugovora/OS iz 7 institucija iz uzorka, konstatovana su znatna odstupanja kod objave ugovora zaključenih na osnovu OS, što je prikazano u narednoj tabeli”, navodi se u izvještaju.\n“Realizacijom OS bez zaključivanja ugovora institucije se izlažu riziku pravne nesigurnosti u odnosu s dobavljačima s kojima je zaključen OS, odnosno riziku da prilikom realizacije ugovora ne dobiju robu, radove i usluge u skladu s ugovorenim uslovima”, navode revizori.\n“Tokom studije je konstatovan i slučaj dodatne nabavke robe ne primjenjujući proceduru propisanu Zakonom o javnim nabavkama. Naime, utvrđeno je da je Granična policija BiHnabavljala dodatne količine policijskih uniformi na način da je zaključivala protokole o sporazumnom poravnanju potraživanja, kojim prihvata da dobavljač umjesto plaćanja penala po osnovu kašnjenja isporuke dostavi dodatne količine policijske uniforme u iznosu od 26.685,98 KM i 39.981,95 KM. Obračunati penali trebalo je da budu dio javnih sredstava, a trošenje istih za nabavku policijske uniforme trebalo je da se izvrši na način kako to propisuje Zakon o javnim nabavkama. Granična policija, postupajući na ovaj način, onemogućila je ostalim ponuđačima koji se bave predmetnom nabavkom učešće u nabavci i time ih stavila u neravnopravan položaj. Osim toga, zbog neprovođenja procedure javne nabavke nije potvrđeno da je osigurana najbolja vrijednost za novac”, piše u izvještaju.\n“Činjenice vezane za garancije za uredno izvršenje ugovora se nisu mogle utvrditi u osam slučajeva (GP, MKP i UINO) i ukupna vrijednost takvih ugovora/OS iznosi 2.064.301,97 KM. Slučajevi u kojima se nisu mogle utvrditi sve činjenice vezane za garanciju odnose se na nepostojanje dokaza o dostavljanju garancije i nepostojanje dokaza kada je ista dostavljena. Također, u pet slučajeva (GP, UINO i AŠSUK) je utvrđeno da garancija nije dostavljena na način kako je to traženo tenderskom dokumentacijom i ugovorom/OS, a ukupna vrijednost takvih ugovora/OS iznosi 283.678,90 KM”, piše u izvještaju.\n“Međutim, tokom realizacije ugovora nisu osigurani dokazi na osnovu kojih bi se moglo provjeriti da li se dobavljač pridržava ugovorene visine provizije. Također, tokom realizacije dva ugovora o servisiranju vozila u RAK definisana je obaveza servisera da prilikom ugradnje dijelova obračunava cijene koje mogu biti maksimalno 10 posto više od tržišnog prosjeka. Ipak, na osnovu dostupne dokumentacije u RAK nisu se mogle utvrditi činjenice vezane za poštivanje ovog uslova tokom realizacije ugovora”, navode revizori.\n“U takvim okolnostima, realizacija ugovora o javnim nabavkama se odvija stihijski, usljed čega dolazi do brojnih odstupanja, što ukazuje na odsustvo transparentnog praćenja i kontrole procesa realizacije ugovora. Postojeći sistemi praćenja su fragmentirani i ne nude kompletne i pouzdane informacije o realizaciji ugovora. Na ovaj način dolazi do obesmišljavnja cjelokupnog sistema javnih nabavki jer svi rezultati ostvareni tokom faze planiranja, provođenja postupka, do sklapanja ugovora su obesmišljeni ukoliko se u konačnici ne osigura dosljedna realizacija ugovora bez dodatnih troškova, uz pružanje javnosti na uvid pouzdanih podataka o realizaciji ugovora”, piše u zaključku.\n“Navedeno može da ima dalekosežne posljedice, kako na budžet tako i na cjelokupnu privredu iz razloga što bilo kakva odstupanja u fazi realizacije ugovora o javnim nabavkama dovode u neravnopravan položaj dobavljače koji su se nadmetali za ugovor, čime se ugrožava princip fer i poštenih uslova poslovanja. Narušavajući ovaj princip institucije istovremeno umanjuju mogućnost da nabave robu i usluge po najpovoljnijim uslovima i osiguraju najbolju vrijednost za uloženi novac”, zaključuju revizori.\nJavne rasprave o nacrtima odluka ...\nIvan Lovrenović: Kafanska ideologija člana Predsjedništva


Izvor: Blic, 07.Dec.2017, 22:36\nIzvršni direktor Svetske banke Kristalina Georgieva izjavila je danas da ta finansijska institucija priprema projekat vredan 150 miliona evra za jačanje regionalne integracije na Zapadnom Balkanu.\n- Uvođenje najnovijih tehnologija, kao i poboljšanje infrastrukture na graničnim prelazima olakšaće protok i trgovinu u regionu. Očekivane koristi od projekta su oko miliona dolara godišnje - rekla je Georgieva na međunarodnoj konferenciji "Jače regionalne integracije na Balkanu" >> Pročitaj celu vest na sajtu Blic << u Sofiji.\nObraćajući se učesnicima konferencije, bugarski premijer Bojko Borisov rekao je da je Balkan celina i da treba da ubediti Brisel da ne stvara probleme, već da donosi prosperitet.\n- Politički smo već naučili lekcije. Sada građani žele da vide drugu fazu, a to je kakvu korist imaju od toga. Na nama je da radimo zajednički radi boljeg života svih ljudi u regionu - naglasio je Borisov.\nKonferenciji je prisustvovala i premijerka Srbije Ana Brnabić, koja je rekla da je za Srbiju prioritet završetak Koridora 10.\nMakedonski premijer Zoran Zaev izrazio je uverenje da će izgradnja koridora osam i 10 približiti balkanske države evropskoj integraciji i da će pomoći ekonomskom razvoju.\nU fokusu debata bile su mogućnosti za jačanje evropske integracije zemalja regiona i realizacija zajedničkih infrastrukturnih projekata, što je i prioritet bugarskog predsedavanja Savetom EU.\nBugarska će predsedavanje EU preuzeti 1. januara 2018. godine.\nBeta: Zapadnom Balkanu od Svetske banke 150 miliona dolara za trgovinu i saobraćaj\nRadio Slobodna Evropa: Zapadnom Balkanu 150 miliona dolara za trgovinu i saobraćaj od SB\nRTS: Svetska banka: Za Zapadni Balkan 150 miliona dolara


Press Online :: Svet :: SIRIJA NOĆAS OPET RAKETIRANA Sirijci srušili devet projektila iznad baze u Homsu, svi u glas: NISMO MI\nSIRIJA NOĆAS OPET RAKETIRANA Sirijci srušili devet projektila iznad baze u Homsu, svi u glas: NISMO MI\nSvi u glas: Nismo mi\nIz Penatgona stiglo je saopštenje da američka vojska noćas nije bila aktivnosti na tom području. Sa druge strane, neimenovani izvor u Ministarstvu odbrane Rusije negirao je da je noćas uopšte napadnuta ova sirijska aviobaza.\nBritanski mediji, poput "Dejli mejla", pozivajući se na pisanja sa lokalnih društvenih mreža, navode da je "sirijski PVO oborio devet izraelskih raketa", a portparol izraelske vojske rekao je da nije upoznat sa tim incidentom.\nPrema informacijama portala Al Masdar, dve avio-baze su napali izraelski avioni iz vazdušnog prostora Libana. To međutim ne potvrđuje zvanični Damask.\nTelevizija Skaj njuz Arabija, pozivajući se na očevice saopštila je da su se tokom noći u dolini Beka na istoku Libana, sa sirijske strane, čule eksplozije.\nTelevizija Al Manar je javila da je izraelska avijacija intenzivno letela na Golanskoj visoravni.